
TIKRINIMO ataskaita

bendra informacija

	TIKrinimo pradžios data
	TIKrinimo ataskaitos pavadinimas
	TIKRINAMAS VALDYSENOS LAIKOTARPIS
	Parengė:

	2026 m. balandžio 1 d.
	AB „KN Energies“ pasirengimo pirkimui proceso etapo, pirkimo procedūros ir procedūrų po pirkimo atlikimo vykdymo etapo valdysenos tikrinimas
	2025 m.
	Pirkimų valdysenos skyriaus patarėja L. K.


	TIKrinimo APIMTIS:
	

	A dalis
	PASIRENGIMO PIRKIMUI PROCESO – NUO POREIKIO ATSIRADIMO IKI PIRKIMO PASKELBIMO, ETAPAS

	B dalis
	PIRKIMO PROCEDŪROS IR PROCEDŪRŲ PO PIRKIMO ATLIKIMO VYKDYMO ETAPAS


SĄVOKOS

	TRUMPINYS
	Aprašymas

	BVPŽ kodas
	Kodas pagal Bendrąjį viešųjų pirkimų žodyną, patvirtintą 2002 m. lapkričio 5 d. Europos Parlamento ir Tarybos reglamentu (EB) Nr. 2195/2002.

	CPO
	Perkančioji organizacija, kuriai suteiktas centrinės perkančiosios organizacijos statusas.

	CPO LT
	VšĮ CPO LT (į. k. 302913276).

	CVP IS
	Centrinė viešųjų pirkimų informacinė sistema.

	DPS
	Dinaminė pirkimų sistema.

	DVS
	Pirkimų vykdytojo naudojama dokumentų valdymo sistema.

	Informacijos viešinimo CVP IS tvarkos aprašas
	Informacijos viešinimo Centrinėje viešųjų pirkimų informacinėje sistemoje tvarkos aprašas, patvirtintas Tarnybos direktoriaus 2017 m. birželio 19 d. įsakymu Nr. 1S-91.

	Komisija
	Pirkimų vykdytojo generalinio direktoriaus 2025 m. kovo 4 d. įsakymu Nr. BV-11 sudarytos nuolatinės pirkimų komisijos.

	Komisijos darbo reglamentas
	Pirkimo komisijos darbo reglamentas, patvirtintas Pirkimų vykdytojo generalinio direktoriaus 2024 m. gruodžio 10 d. įsakymu Nr. BV-117.

	KN / Pirkimų vykdytojas / PV
	AB „KN Energies“ (į. k. 110648893).

	MVPOP
	Mažos vertės pirkimų organizavimo procedūra Nr. PRC008, patvirtinta Pirkimų vykdytojo Finansų direktoriaus 2024 m. gruodžio 12 d.

	Pirkimo iniciatorius
	Pirkimų vykdytojo darbuotojas, kuris nurodo poreikį įsigyti reikalingų prekių, paslaugų arba darbų ir (ar) parengia jų techninę specifikaciją ir (ar) jos projektą ir (ar) pateikia pirkimo inicijavimui reikalingus dokumentus.

	Pirkimų organizatorius
	Pirkimų vykdytojo darbuotojas, kuris organizuoja ir atlieka mažos vertės pirkimus, kai tokiems pirkimams atlikti nesudaroma Pirkimų komisija.

	Pirkimų organizavimo procedūra
	Pirkimų organizavimo procedūra Nr. PRC031, patvirtinta Pirkimų vykdytojo Finansų direktoriaus 2024 m. rugsėjo 2 d.

	Pirkimo paraiška
	Pirkimų vykdytojo nustatytos formos dokumentas, skirtas pirkimams inicijuoti ir vykdyti.

	Pirkimo pažyma
	Pirkimų vykdytojo patvirtintos formos dokumentas, skirtas mažos vertės pirkimo procedūrų pabaigai užfiksuoti.

	Pirkimų planas
	Pirkimų vykdytojo generalinio direktoriaus 2025 m. kovo 7 d. įsakymu Nr. BV-15 patvirtintas planuojamų vykdyti prekių, paslaugų ir (ar) darbų pirkimų sąrašas.

	PĮ
	Tikrinimo laikotarpiui aktualios redakcijos Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymas.

	Poreikių sąrašas
	Pirkimų iniciatoriaus nustatyta tvarka pateikta informacija apie poreikį įsigyti prekių, paslaugų ar darbų.

	PVS
	Pirkimų vykdytojo naudojama pirkimų valdymo sistema.

	Švieslentė
	Viešųjų pirkimų tarnybos administruojamas pirkimų vykdytojų žemėlapis (https://vpt.lrv.lt/lt/statistika-ir-analize/pirkimu-vykdytoju-zemelapis-svieslente-1).

	Tarnyba
	Viešųjų pirkimų tarnyba (į. k. 188656261).

	Tikrinimo ataskaita
	Šis tikrinimo rezultatų įforminimo dokumentas.


INFORmacija apie PIRKIMŲ VYKDYTOJĄ

	PIRKIMŲ VYKDYTOJO PAVADINIMAS
	juridinio asmens kodas
	buveinės adresas

	AB „KN Energies“
	110648893
	Burių g. 19, Klaipėda, 92276


	ATSAKINGI Asmenys
	
	

	Pirkimų skyriaus vadovė N. V.


Atrinkimo tikrinimui pagrindai

Pirkimo vykdytojas atrinktas tikrinimui, vadovaujantis 2026 m. sausio 19 d. Tarnybos Pirkimų valdysenos skyriaus vedėjo tarnybiniu pranešimu Nr. T-4
.
STATISTINIAI duomenys ir rodikliai. švieslentės DUOMENYS

	1. lentelė. pirkimų plano įgyvendinimas
	
	

	Pirkimo tipas
	Suplanuota atlikti pirkimų

	Pirkimų inicijavimas
	Įvykę pirkimai


	
	Pirkimų vertė, Eur be PVM
	Pirkimų skaičius
	Laiku (pirkimų plane nustatytais terminais) inicijuoti pirkimai, proc.

	Pirkimų vertė, Eur su PVM
	Pirkimų skaičius

	Tarptautiniai ir supaprastinti pirkimai
	72 637 511,64
	113
	Nėra galimybės objektyviai įvertinti
	44 766 083,40
	53

	Mažos vertės pirkimai
	8 100 916,97
	980
	Nėra galimybės objektyviai įvertinti
	6 595 399,20
	2089

	Pirkimai iš / per CPO LT
	140 000,00
	2
	Nėra galimybės objektyviai įvertinti
	40 000,00
	1

	Neskelbiamos derybos
	3 179 400,00
	15
	Nėra galimybės objektyviai įvertinti
	739 530,00
	5


	2. lentelė. Rodiklis: žalieji pirkimai1
	

	Rodiklio pavadinimas
	PV rodiklio reikšmė
	LR vidutinė rodiklio reikšmė / pagal teisės aktus privalomas rodiklis

	Žaliųjų pirkimų vertė, proc.
	100
	100 (pagal teisės aktus privalomas rodiklis)

	Žaliųjų pirkimų skaičius, proc.
	100
	84,7 (LR vidutinė rodiklio reikšmė)


PASTABOS:


 Į žaliųjų pirkimų rodiklių skaičiavimus įtraukti tik įvykę tarptautiniai ir supaprastinti, įskaitant ir mažos vertės pirkimus, pirkimų duomenys. Pirkimai priskiriami ataskaitiniam laikotarpiui pagal sutarties sudarymo datą.

	3. lentelė. Rodiklis: kainos ar sąnaudų ir kokybės ekonominio naudingumo vertinimas1
	

	Rodiklio pavadinimas
	PV rodiklio reikšmė
	LR vidutinė rodiklio reikšmė / pagal teisės aktus privalomas rodiklis

	Kainos ar sąnaudų ir kokybės ekonominio naudingumo vertinimas komunalinio sektoriaus pirkimuose pagal vertę, proc.
	62,8
	≥ 30 (pagal teisės aktus privalomas rodiklis)

	Kainos ar sąnaudų ir kokybės ekonominio naudingumo vertinimas pirkimuose pagal skaičių, proc.
	22,4
	28,8 (LR vidutinė rodiklio reikšmė)


PASTABOS:

 Į pirkimų, kai taikytinas kokybės kriterijus, rodiklių skaičiavimus įtraukiami tik įvykę tarptautinių ir supaprastintų (be mažos vertės) pirkimų duomenys. Pirkimai priskiriami ataskaitiniam laikotarpiui pagal sutarties sudarymo datą.

	4. lentelė. Rodiklis: vieno tiekėjo pirkimų skaičius, proc1
	

	Rodiklio pavadinimas
	PV rodiklio reikšmė
	LR vidutinė rodiklio reikšmė

	Vieno tiekėjo pirkimų (be centralizuotų pirkimų) skaičius1, proc.
	22,7
	30,4

	Vieno tiekėjo pirkimų (su centralizuotais pirkimais3) skaičius4, proc.
	22,7
	28,0


PASTABOS:


 Rodiklis parodo pirkimų vykdytojų visų (centralizuotai ir necentralizuotai) vykdytų pirkimų skaičiaus dalį, kai pirkime dalyvavęs tiekėjas neturėjo konkurencijos. Rodiklio duomenys skaičiuojami iš CVP IS Pirkimų vykdytojų ir CPO paskelbtų pirkimo procedūrų ataskaitų, CPO tarnybai pateiktų mėnesinių ataskaitų (Excel formatu).

2 Į vieno tiekėjo pirkimų (be centralizuotų pirkimų) rodiklio skaičiavimus įtraukiami tik įvykę tarptautiniai ir supaprastinti (be mažos vertės) pirkimai. Pirkimai priskiriami ataskaitiniam laikotarpiui pagal sutarties sudarymo datą.

3 Rodiklių reikšmės apskaičiuojamos apjungiant CVP IS ir CPO ataskaitų Excel formatu duomenis. Pirkimas priskiriamas centralizuotų pirkimų skaičiui ir įtraukiamas į centralizuotų pirkimų skaičiaus dalies rodiklio skaičiavimus, jei bent vienai pirkimo sutarčiai pirkimo procedūrų (Atn-1 formos) ataskaitos XI.2.2 p. priskirtas požymis „TAIP“, atsakant į klausimą „ Ar buvo atliktas centralizuotas pirkimas, ar pagal įgaliojimą, ar bendras pirkimas, ar skirtingų valstybių narių perkančiųjų organizacijų arba perkančiųjų subjektų bendras pirkimas?“; Centralizuotų pirkimų vertei priskiriamos vertės tik tų sutarčių, kurioms pirkimo procedūrų (Atn-1 formos) ataskaitos XI.2.2 p. atsakant į klausimą „Ar buvo atliktas centralizuotas pirkimas, ar pagal įgaliojimą, ar bendras pirkimas, ar skirtingų valstybių narių perkančiųjų organizacijų arba perkančiųjų subjektų bendras pirkimas?“ priskirtas požymis „TAIP“; CPO pateikia tarnybai duomenis apie pirkimų vykdytojų centralizuotai atliktus pirkimus. Šie duomenys (išskyrus mažos vertės pirkimus) naudojami centralizuotų pirkimų rodiklių reikšmėms apskaičiuoti.

4 Į vieno tiekėjo pirkimų (su centralizuotais pirkimais) rodiklio skaičiavimus įtraukiami tik įvykę tarptautiniai ir supaprastinti (be mažos vertės) pirkimai. Pirkimai priskiriami ataskaitiniam laikotarpiui pagal sutarties sudarymo datą.

	5. lentelė. Rodiklis: Vidutinis pasiūlymų skaičius pirkimui, vnt1
	

	Rodiklio pavadinimas
	PV rodiklio reikšmė
	LR vidutinė rodiklio reikšmė

	Vidutinis pasiūlymų skaičius pirkime (be centralizuotų pirkimų)2, vnt.
	2,4
	2,8

	Vidutinis pasiūlymų skaičius pirkime (su centralizuotais pirkimais)3, vnt.
	2,4
	3,1


PASTABOS:


 Rodiklis parodo Pirkimų vykdytojų visų (centralizuotai ir necentralizuotai) vykdytų pirkimų vidutinį gautų pasiūlymų skaičių pirkimo daliai. Į rodiklio skaičiavimus įtraukti duomenys iš CVP IS Pirkimų vykdytojų ir CPO paskelbtų procedūrų ataskaitų, CPO tarnybai pateiktų ataskaitų (Excel formatu).

2 Į vidutinio pasiūlymų skaičiaus pirkimui (be centralizuotų pirkimų) rodiklio skaičiavimus įtraukiami tik įvykę tarptautiniai ir supaprastinti (be mažos vertės) pirkimai. Pirkimai priskiriami ataskaitiniam laikotarpiui pagal sutarties sudarymo datą.

3 Į vidutinio pasiūlymų skaičiaus pirkimui (su centralizuotais pirkimais) rodiklio skaičiavimus įtraukiami tik įvykę tarptautiniai ir supaprastinti (be mažos vertės) pirkimai. Pirkimai priskiriami ataskaitiniam laikotarpiui pagal sutarties sudarymo datą.

	6. lentelė. Rodiklis: Paviešintų sutarčių skaičius, proc1
	

	Rodiklio pavadinimas
	PV rodiklio reikšmė
	Pagal teisės aktus privalomas rodiklis

	Bendras Paviešintų sutarčių skaičius, proc.
	100
	100


PASTABOS:

 Į paviešintų sutarčių skaičiaus rodiklio skaičiavimus įtraukiami tarptautinių ir supaprastintų (įskaitant mažos vertės pirkimus, po kurių sutartys sudarytos raštu) pirkimų ir sutarčių duomenys. Pirkimai ir sutartys priskiriami ataskaitiniam laikotarpiui pagal sutarties sudarymo datą. Rodiklio reikšmė apskaičiuojama apjungiant CVP IS ir CPO ataskaitų bei CVP IS sutarčių posistemės duomenis.

	7. lentelė. Rodiklis: Centralizuoti pirkimai1
	

	Rodiklio pavadinimas
	PV rodiklio reikšmė
	LR vidutinė rodiklio reikšmė

	Centralizuotų pirkimų iš / per CPO.LT vertė, proc.
	0,1
	27,4

	Centralizuotų pirkimų iš / per CPO.LT skaičius, proc.
	1,7
	8,3

	Centralizuotų pirkimų iš / per kitų CPO vertė, proc.
	-
	-

	Centralizuotų pirkimų iš / per kitų CPO skaičius, proc.
	-
	-


PASTABOS:


 Į centralizuotų pirkimų rodiklių skaičiavimus įtraukiami tik įvykę tarptautinių ir supaprastintų (be mažos vertės) pirkimų duomenys. Pirkimai priskiriami ataskaitiniam laikotarpiui pagal sutarties sudarymo datą.

	8. lentelė. Rodiklis: ENERGIJOS VARTOJIMO EFEKTYVUMO REIKALAVIMAI1
	

	Rodiklio pavadinimas
	PV rodiklio reikšmė
	LR vidutinė rodiklio reikšmė

	Pirkimų iš Sąrašo2, kai taikyti EVEF reikalavimai vertė, proc.
	4,1
	46,5

	Pirkimų iš Sąrašo2, kai taikyti EVEF reikalavimai, skaičius, proc.
	14,3
	67,5


PASTABOS:


 Į rodiklių skaičiavimus įtraukiami tik įvykę tarptautinių ir supaprastintų (be mažos vertės) pirkimų duomenys. Pirkimai priskiriami ataskaitiniam laikotarpiui pagal sutarties sudarymo datą.

2 Prekių, išskyrus kelių transporto priemones, kurioms viešųjų pirkimų ir perkančiųjų subjektų atliekamų pirkimų metu taikomi energijos vartojimo efektyvumo reikalavimai, sąrašą, patvirtintas Lietuvos Respublikos energetikos ministro 2015 m. birželio 18 d. įsakymu Nr. 1-154 „Dėl Prekių, išskyrus kelių transporto priemones, kurioms viešųjų pirkimų ir perkančiųjų subjektų atliekamų pirkimų metu taikomi energijos vartojimo efektyvumo reikalavimai, sąrašo patvirtinimo“.

	9. lentelė. Rodiklis: inovatyvūs pirkimai1
	

	Rodiklio pavadinimas
	PV rodiklio reikšmė
	LR vidutinė rodiklio reikšmė

	Inovatyvių pirkimų vertė, proc.
	0,0
	1,169


PASTABOS:


 Į inovatyvių pirkimų rodiklio skaičiavimus įtraukiami tik įvykę tarptautinių ir supaprastintų (be mažos vertės) pirkimų duomenys. Pirkimai priskiriami ataskaitiniam laikotarpiui pagal sutarties sudarymo datą.

	10. lentelė. Rodiklis: REZERVUOTI pirkimai1
	

	Rodiklio pavadinimas
	PV vidutinė rodiklio reikšmė
	LR vidutinė rodiklio reikšmė

	Supaprastintų rezervuotų pirkimų vertė, proc.
	n/d
	0,4


PASTABOS:


 Į supaprastintų rezervuotų pirkimų vertės rodiklio skaičiavimus įtraukiami tik įvykę supaprastintų (įskaitant mažos vertės pirkimus) pirkimų duomenys. Pirkimai priskiriami ataskaitiniam laikotarpiui pagal sutarties sudarymo datą.

	11. lentelė. Rodiklis: NEĮVYKĘ pirkimai1
	

	Rodiklio pavadinimas
	PV rodiklio reikšmė
	LR vidutinė rodiklio reikšmė

	Neįvykusių pirkimų skaičius, viso proc.
	20,0
	15,3

	Nutraukus pirkimo procedūras, proc.
	7,5
	6,34

	Atmetus visas paraiškas, pasiūlymus, proc.
	11,25
	4,97

	Per nustatytą terminą tiekėjams nepateikus nei vienos paraiškos, pasiūlymo, proc.
	0,0
	3,77

	Pasibaigus pasiūlymų galiojimo laikui ir nesudarius pirkimo sutarties ar preliminariosios sutarties dėl priežasčių, kurios priklausė nuo tiekėjų, proc.
	0,0
	0,0

	Visiems tiekėjams atšaukus pasiūlymus ar atsisakius sudaryti pirkimo sutartį, proc.
	1,25
	0,21

	PASTABOS:


 Į neįvykusių pirkimų rodiklio skaičiavimus įtraukiami tik tarptautinių ir supaprastintų (be mažos vertės) pirkimų duomenys. Pirkimai priskiriami ataskaitiniam laikotarpiui pagal sutarties sudarymo datą, jeigu pirkimas baigėsi sudarius sutartį (preliminariąją sutartį), arba procedūrų pabaigos datą, jei pirkimas pasibaigė nesudarius sutarties arba sukūrus / nesukūrus DPS.


A. PASIRENGIMO PIRKIMUI PROCESO – NUO POREIKIO ATSIRADIMO IKI PIRKIMO PASKELBIMO, ETAPO VALDYSENA

	Subprocesas
	Nepasiekta
	Pasiekta
	Viršyta
	N/I
	Pastabos
	Rekomendacijos ir jų įvykdymo terminai

[Pildo VPT]
	ĮGYVENDINIMO PRIEMONĖS, ATSAKINGI ASMENYS, Įgyvendinimo TERMINAI

[Pildo PV]

	Reglamentavimas
	☒
	☐
	☐
	☐
	(1) PV vidaus teisės aktuose nereglamentuota:

- poreikių teikimo pradžia (data);

- pirkimų plano parengimo ir tvirtinimo terminai (datos);

- pirkimų inicijavimo terminai, t. y. nėra nustatyta, iki kada, atsižvelgiant į pirkimo būdą (tarptautinį, supaprastintą, mažos vertės), turi būti parengtos pirkimo paraiškos;

- nepatvirtinta rinkos tyrimo suvestinės forma;

- pirkimų procesų analizės ir veiklos tobulinimo tvarka;
- veiklų perdavimo – priėmimo tvarka, aptarianti funkcijų perdavimą pasikeitus už pirkimų planavimą, inicijavimą ar kitus pirkimų proceso etapus atsakingiems asmenims;

- nėra aptartas sisteminis darbuotojų kvalifikacijos kėlimas, nuolatinis kompetencijų stiprinimo planavimas;

- Poreikių sąrašo formoje trūksta informacijos, ar pirkimas galimas iš PĮ 35 / 36 straipsniuose nurodytų subjektų, ar pirkimas inovatyvus, strategiškai svarbus;

- Pirkimų plano formoje nenurodoma pageidaujama sutarties sudarymo data, pirkimo paraiškos pateikimo data, informacija, ar pirkimo objektas yra CPO LT kataloge, ar pirkimas bus vykdomas iš PĮ 35 / 36 straipsniuose nurodytų subjektų, ar tai inovatyvus, reguliarus pirkimas.
(2) Pirkimų organizavimo procese netinkamai nustatyta pirkimo iniciatoriaus atsakomybė už tiekėjų kvalifikacijos reikalavimų, žaliųjų pirkimų reikalavimų, pasiūlymų vertinimo kriterijų (ir jų pasirinkimo motyvus bei pasirinktų kriterijų lyginamųjų svorių svarbą) parengimą, techninės specifikacijos atitikį teisės aktų reikalavimams, taip pat už tiekėjų pasiūlymų atitikties kvalifikacijos bei pirkimo objekto reikalavimams vertinimą ir rašytinio kainos priimtinumo pagrindimo rengimą
. Pažymėtina, kad Pirkimo iniciatorius gali teikti siūlymus dėl tiekėjų kvalifikacijos reikalavimų, žaliųjų, pasiūlymų vertinimo kriterijų, taip pat teikti informaciją ir ekspertines įžvalgas, reikalingas jiems nustatyti, tačiau šių reikalavimų ir kriterijų suformulavimas bei jų atitikties teisės aktų reikalavimams užtikrinimas priskirtinas pirkimą vykdančiam subjektui (Pirkimo organizatoriui, Pirkimo komisijai). Vadovaujantis Komisijos darbo reglamentu, Pirkimo komisija rengia ir tvirtina pirkimo dokumentus, atlieka tiekėjų pasiūlymų vertinimą. Atsižvelgiant į tai, Pirkimo iniciatorius gali teikti ekspertinę nuomonę dėl pasiūlymų atitikties pirkimo objekto reikalavimams ar kainos pagrįstumo, tačiau sprendimus dėl tiekėjų kvalifikacijos, pasiūlymų atitikties ir/ ar kainos priimtinumo turi priimti pirkimą vykdantis subjektas.

(3) Pirkimų organizavimo procese dviprasmiškai nustatyta, kad Pirkimų plano administratorius teikia generaliniam direktoriui tvirtinti pirkimų planą ir jo pakeitimus
, tačiau taip pat nustatyta, kad Pirkimų plano administratorius pirkimų plano pakeitimus tvirtina savo sisteminiu parašu
. 
	(1) Vidaus tesės aktuose:

- nustatyti poreikių teikimo pradžios datą, pirkimų plano parengimo ir tvirtinimo terminus taip, kad kitų metų pirkimų planas būtų patvirtintas iki einamųjų metų pabaigos;

- reglamentuoti pasirengimo pirkimui terminus, nustatant iki kada, atsižvelgiant į pirkimo būdą (tarptautinis, supaprastintas, mažos vertės), turi būti pateiktos pirkimo paraiškos;

- patvirtinti rinkos tyrimo suvestinės formą pagal Tarnybos parengtą Viešųjų pirkimų ir pirkimų organizavimo ir vidaus kontrolės rekomendacijų priedą „Rinkos tyrimo suvestinė“
, kuri būtų teikiama kartu su pirkimo paraiška;

- aptarti pirkimų procesų analizės ir veiklos tobulinimo tvarką, nustatant analizės atlikimo periodiškumą, atsakingus asmenis, vertinimo kriterijus bei informacijos teikimo vadovybei ir darbuotojams mechanizmą;

- aptarti atsakingų asmenų pasikeitimo tvarką, nustatant, kaip keičiantis atsakingiems asmenims turi būti perduodamos pasirengimo pirkimams funkcijos, kokia informacija turi būti perduodama (pvz., planuoti pirkimai, vykdomos procedūros, dokumentų būklė, terminai);

- parengti darbuotojų kvalifikacijos kėlimo tvarką;

- Pirkimų Poreikių sąrašo formą papildyti informacija dėl pirkimų vykdymo iš PĮ 35 / 36 straipsniuose nurodytų subjektų, inovatyvių, strategiškai svarbių pirkimų, poreikio užtikrinimo alternatyvų, neįvykus pirkimui;

- Pirkimų plane nurodyti pageidaujamą sutarties sudarymo datą, pirkimo paraiškos pateikimo datą, informaciją, ar pirkimo objektas yra CPO LT kataloge, ar pirkimas bus vykdomas iš PĮ 35 / 36 straipsniuose nurodytų subjektų, ar tai inovatyvus, reguliarus pirkimas ir kitą Pirkimų vykdytojui aktualią informaciją.
(2) Patikslinti Pirkimų organizavimo proceso nuostatas dėl atsakomybių paskirstymo, aiškiai įtvirtinant, už ką yra atsakingi pirkimo iniciatoriai, pirkimų plano administratorius, Pirkimo organizatorius ir Pirkimo komisija.

(3) Nustatyti asmenis, su kuriais turi būti derinamas ir tvirtinamas pirkimų planas bei jo pakeitimai.

(4) Pirkimų organizavimo procesą atnaujinti pagal Tarnybos parengtas Viešųjų pirkimų ir pirkimų organizavimo ir vidaus kontrolės rekomendacijas
.
Rekomenduojamas terminas:

2026 m. spalio mėn.

(5) Po vidaus teisės aktų atnaujinimo supažindinti darbuotojus su atliktais teisės aktų pakeitimais (naujai aprašytais procesais).
Rekomenduojamas terminas: nedelsiant.
	(1-3) Bus peržiūrėta ir atnaujinta Pirkimų organizavimo procedūra (POP), susiję vidaus dokumentai bei pirkimų valdymo sistemos (DLX) formos, aiškiau reglamentuojant pirkimų planavimo, inicijavimo, atsakomybių paskirstymo, pirkimų plano administravimo, rinkos tyrimo dokumentavimo, procesų analizės, funkcijų perdavimo ir kompetencijų stiprinimo klausimus.

Atsakingas: Pirkimų skyriaus vadovas.

Terminas: 2026-12-31.

(4) Atnaujinant POP bus įvertintos ir pagal KN veiklos bei organizacinę specifiką pritaikytos Tarnybos parengtose Viešųjų pirkimų ir pirkimų organizavimo ir vidaus kontrolės rekomendacijose pateiktos nuostatos.


Atsakingas: Pirkimų skyriaus vadovas.
Terminas: 2026-12-31.

(5) Atnaujinus vidaus teisės aktus, darbuotojai bus supažindinti su atliktais pakeitimais ir naujai aprašytais procesais.


Atsakingas: Pirkimų skyriaus vadovas.
Terminas: per 1 mėnesį nuo vidaus teisės aktų atnaujinimo.



	Atsakingų asmenų paskyrimas
	☐
	☒
	☐
	☐
	
	
	

	Atsakomybių paskirstymas
	☐
	☒
	☐
	☐
	
	
	

	Informacijos apie pirkimo poreikius surinkimas
	☒
	☐
	☐
	☐
	Pirkimų poreikių surinkimo procesas nėra pakankamai orientuotas į strateginį pirkimų planavimą, nes šiame etape sistemingai neidentifikuojama ir nefiksuojama, ar pirkimo objektas galėtų būti įsigyjamas iš PĮ 35 / 36 straipsniuose nurodytų subjektų, ar pirkimas gali būti inovatyvus, ar strategiškai svarbus. Dėl to ribojamos galimybės šiuos aspektus sistemiškai įvertinti jau ankstyvajame planavimo etape ir jų pagrindu laiku priimti pagrįstus pirkimų strategijos sprendimus.
	Jau poreikių surinkimo etape vertinti, ar pirkimas yra strategiškai svarbus, ar gali būti inovatyvus, rezervuotas.

Rekomenduojamas terminas: nuolat.
	Bus peržiūrėta pirkimų poreikių surinkimo forma, įvertinant poreikį papildomai fiksuoti informaciją apie pirkimų vykdymą iš PĮ 35 / 36 straipsniuose nurodytų subjektų, inovatyvius ir strategiškai svarbius pirkimus.

Atsakingas: Pirkimų skyriaus vadovas.
Terminas: 2026-12-31.

	Plano parengimas
	☒
	☐
	☐
	☐
	(1) Nustatyta, kad Pirkimų plane nėra fiksuojama pirkimo iniciatorių poreikių formavimo etape nurodoma pageidaujama sutarties sudarymo data bei pirkimo paraiškos pateikimo terminas, kuris nustatomas, atsižvelgiant į pageidaujamą sutarties sudarymo datą bei pirkimo procedūrų trukmę. Pirkimų vykdytojas nurodė, kad ši informacija yra kaupiama PVS ir naudojama pirkimų inicijavimo bei vykdymo etapuose. Taip pat nustatyta, kad apibendrinta informacija apie planuojamą pirkimo vykdymo laikotarpį, nurodant ketvirtį, pateikiama Pirkimų plano ir jo pakeitimų suvestinėje, tačiau nėra fiksuojama Pirkimų plane. Tarnybos vertinimu, PVS sistemoje kaupiama informacija leidžia valdyti konkrečių pirkimų terminus ir užtikrinti savalaikį jų inicijavimą. Vis dėlto Pirkimų plane, kaip strateginiame pirkimų planavimo dokumente, neatsispindi pagrindinė informacija apie planuojamus pirkimų terminus, todėl mažėja galimybės viename dokumente matyti pirkimų poreikių įgyvendinimo terminus, vertinti pirkimų plano įgyvendinimo savalaikiškumą bei vykdyti planavimo stebėseną.

(2) Pirkimų planavimo etape nėra vertinamos ir Pirkimų plane nefiksuojamos galimybės pirkimams taikyti darniųjų pirkimų reikalavimus (žaliuosius, socialinius, inovatyvius kriterijus). Pirkimų vykdytojas nurodė, kad sprendimai dėl šių reikalavimų taikymo priimami konkretaus pirkimo inicijavimo ir vykdymo etape, įvertinus pirkimo objekto specifiką, rinkos sąlygas ir kitas aplinkybes. Tarnybos vertinimu, tokiu būdu ribojamos galimybės strategiškai planuoti darniųjų pirkimų tikslus, stebėti jų įgyvendinimą ir vertinti rodiklių pasiekimą. 

Taip pat nustatyta, kad Pirkimų plane nėra nurodoma informacija apie planuojamą rinkos konsultacijos vykdymą ar techninės specifikacijos projekto paskelbimą, nors ši informacija yra reikšminga planuojant sudėtingesnius ir didesnės vertės pirkimus.

 (3) Tikrinimo metu nustatyta, kad pirkimui „Susitikimų ir konferencijų viešbučiuose paslaugos“ numatytas pirkimo būdas „neskelbiama apklausa (sutartis žodžiu)“, o planuojama pirkimo vertė – 25 000,00 Eur be PVM. Vadovaujantis vidaus teisės aktais
, sutartis žodžiu gali būti sudaroma tik tuo atveju, kai pirkimo sutarties vertė neviršija 15 000,00 Eur be PVM. Pirkimų vykdytojas paaiškino, kad Pirkimų plane nurodyta 25 000,00 Eur be PVM vertė atspindėjo bendrą planuojamą paslaugų poreikį, įgyvendinamą vykdant kelis atskirus pirkimus, kurių kiekvieno vertė neviršijo žodinei sutarčiai nustatytos 15 000,00 Eur be PVM ribos. Tačiau Pirkimų plane pateikta informacija, Tarnybos vertinimu, nepakankamai aiškiai atspindėjo numatomą pirkimų vykdymo modelį – iš jos nebuvo galima nustatyti, kad iš šios Pirkimų plano eilutės bus vykdomi keli atskiri pirkimai. Atsižvelgiant į Pirkimų plano, kaip strateginio planavimo dokumento, paskirtį, jame turėtų būti aiškiai ir nuosekliai atspindėtas planuojamo poreikio įgyvendinimo modelis, kad nurodyta planuojama vertė ir pasirinktas pirkimo būdas būtų tarpusavyje aiškiai susieti ir nekeltų abejonių dėl jų atitikties nustatytiems reikalavimams.
(4) Pirkimų plane numatytų draudimo paslaugų bendra planuojama vertė sudarė beveik 12 mln. Eur be PVM. Nustatyta, kad dalis susijusių draudimo paslaugų buvo planuojamos atskirais pirkimais, pavyzdžiui, transporto priemonių (KASKO ir privalomojo civilinės atsakomybės draudimo), bendrosios, profesinės ir darbdavio civilinės atsakomybės, turto bei darbuotojų rizikų draudimo paslaugų pirkimai. Taip pat nustatyti pasikartojantys draudimo poreikiai, pavyzdžiui, automobilių civilinės atsakomybės draudimo paslaugas buvo planuota įsigyti tiek per CPO LT, tiek vykdant atskirus mažos vertės pirkimus. Tarnybos vertinimu, tai rodo poreikį pirkimų planavimo etape nuosekliau vertinti  draudimo paslaugų konsolidavimo ir centralizuoto įsigijimo galimybes. Atsižvelgiant į reikšmingą bendrą šių paslaugų vertę ir pasikartojantį poreikį, turėtų būti įvertinamas racionaliausias šių pirkimų organizavimo būdas, atsižvelgiant į rinkos sąlygas ir konkrečių draudimo paslaugų specifiką. Tokia praktika leistų nustatyti galimybes konsoliduoti poreikius ir pasinaudoti masto ekonomijos privalumais, siekti  palankesnių draudimo sąlygų ir kainų, mažinti administracinę pirkimų naštą bei didinti pirkimų proceso efektyvumą. 

(5) Pirkimų vykdytojas 2025 m. į Pirkimų planą įtraukė tik penkis pirkimus, kuriuos numatyta vykdyti per CPO LT
. Taip pat nustatyta, kad į Pirkimų planą (kartu su jo patikslinimais) metų eigoje buvo įtraukti trys nešiojamų kompiuterių pirkimai, kurių planuojama vertė – po 15 000 Eur be PVM, o numatytas pirkimo būdas – neskelbiama apklausa, sudarant žodinę sutartį. Vadovaujantis vidaus teisės aktų nuostatomis
, pirkimo iniciatorius privalo įvertinti pareigą ir galimybę įsigyti prekes, paslaugas ar darbus per CPO LT katalogą. Tais atvejais, kai per CPO LT siūlomos prekės, paslaugos ar darbai neatitinka Pirkimų vykdytojo poreikių, pirkimo iniciatorius privalo motyvuotai pagrįsti sprendimą nevykdyti pirkimo per CPO LT. Mažos vertės pirkimų atveju prekės, paslaugos ar darbai gali būti neperkamos per CPO LT, kai vykdant neskelbiamą apklausą numatoma pirkimo sutarties vertė yra mažesnė nei 15 000 Eur be PVM. Atsižvelgiant į tai, kad kiekvieno iš minėtų nešiojamųjų kompiuterių pirkimų planuojama vertė siekia 15 000 Eur be PVM, šiems pirkimams netaikoma išimtis dėl pirkimo nevykdymo per CPO LT, todėl turėjo būti įvertina galimybė juos vykdyti per CPO LT arba dokumentais pagrįstas sprendimas to nedaryti. Pirkimų vykdytojas nurodė, kad pagrindimai nepirkti per CPO LT yra dokumentuojami ir viešinami interneto svetainėje, tačiau pagrindimai dėl nešiojamųjų kompiuterių nepirkimo iš CPO LT Pirkimų vykdytojo interneto svetainėje nepateikti.
	(1) Užtikrinti, kad pirkimų planavimo etape būtų sistemingai vertinama ir pirkimų plane fiksuojama informacija apie planuojamą sutarties sudarymo datą, galimybę taikyti kokybinius pasiūlymo vertinimo kriterijus, vykdyti rezervuotus pirkimus bei taikyti inovatyvius sprendimus, taip pat vertinamos su pirkimo objektu ir pirkimo būdu susijusios rizikos. 
Rekomenduojamas terminas: nuolat.
(2) Įtvirtinti pirkimų konsolidavimo taisykles.

Rekomenduojamas terminas: Per 3 mėnesius nuo Tikrinimo ataskaitos patvirtinimo.
(3) Užtikrinti, kad planuojant pirkimus būtų sistemingai vertinama galimybė prekes, paslaugas ir darbus įsigyti per CPO LT, o tais atvejais, kai nusprendžiama nesinaudoti CPO LT katalogu, sprendimas būtų tinkamai pagrįstas ir dokumentuotas, vadovaujantis teisės aktų ir vidaus tvarkų reikalavimais.

Rekomenduojamas terminas: nuolat.


	(1) Bus įvertinta galimybė pirkimų planavimo etape papildomai fiksuoti informaciją apie rezervuotus, inovatyvius ir strategiškai svarbius pirkimus bei kitus strateginio planavimo duomenis, reikalingus pirkimų plano stebėsenai ir analizei.

Atsakingas: Pirkimų analitikas.

Terminas: 2026-12-31.

(2) Bus įvertinta galimybė pirkimų planavimo etape sistemiškiau analizuoti ir dokumentuoti pirkimų konsolidavimo galimybes, atsižvelgiant į pirkimo objekto pobūdį, rinkos sąlygas ir ekonominį naudingumą.

Atsakingas: Pirkimų analitikas.
Terminas: 2026-12-31.

(3) Bus peržiūrėtas galimybių įsigyti prekes, paslaugas ir darbus per CPO LT vertinimo, dokumentavimo ir viešinimo procesas bei sustiprinta šių reikalavimų laikymosi kontrolė.

Atsakingas: Pirkimų skyriaus vadovas.
Terminas: nuolat.

	Plano tikslinimas
	☒
	☐
	☐
	☐
	(1) Iš Pirkimų vykdytojo pateiktų duomenų nustatyta, kad 2025 m. Pirkimų planas patvirtintas su 628 pirkimais, kurių bendra vertė – 48 438 501,53 Eur be PVM, iš jų 128 supaprastinti ir tarptautiniai pirkimai, kurių bendra vertė – 44 600 480,00 Eur be PVM. Metų eigoje, atlikus Pirkimų plano korekcijas, pirkimų skaičius išaugo iki 1 109 pirkimų, o bendra planuojamų pirkimų vertė padidėjo iki 84 057 828,61 Eur be PVM, iš jų 130 supaprastintų ir tarptautinių pirkimų, kurių bendra vertė – 75 956 911,64 Eur be PVM. 

Vertinant tik supaprastintus ir tarptautinius pirkimus, jų skaičius metų eigoje padidėjo 1,6 proc., tačiau bendra vertė išaugo apie 70 proc. Toks reikšmingas planuojamų pirkimų vertės pokytis rodo, kad pirminio planavimo metu ne visi reikšmingi pirkimų poreikiai buvo identifikuoti ir įvertinti arba jų poreikis atsirado jau po Pirkimų plano patvirtinimo. 

Tikrinimo metu nustatyta, kad reikšmingi Pirkimų plano pakeitimai nėra tvirtinami atskiru formaliu vadovybės sprendimu. Tarnybos vertinimu, kai metų eigoje reikšmingai keičiasi patvirtinto pirkimų plano apimtis ir numatoma pirkimų vertė, vien informavimo priemonių nepakanka strateginei pirkimų plano pakeitimų priežiūrai užtikrinti. Pažymėtina, kad Pirkimų planas yra strateginis Pirkimų vykdytojo dokumentas, lemiantis efektyvų išteklių planavimą, pirkimų konsolidavimą ir finansinių įsipareigojimų valdymą, todėl reikšmingi jo pakeitimai turėtų būti tinkamai įvertinti, dokumentuoti ir prižiūrimi vadovybės lygmeniu. 

(2) Nustatyta, kad metų eigoje į Pirkimų planą buvo įtraukti nuolatinio pobūdžio pirkimai, kurių poreikis paprastai turėtų būti žinomas arba gali būti numatytas iš anksto (pavyzdžiui, mokymų, darbuotojų sveikatos draudimo, transporto civilinio draudimo, sveikatos patikrinimo, licencijų, kompiuterių, darbo drabužių nuomos, apsaugos priemonių, maitinimo, patalpų valymo paslaugų pirkimai ir kt.). Tarnybos vertinimu, tai rodo nepakankamai efektyvų pirkimų poreikių identifikavimo ir planavimo procesą, dėl kurio Pirkimų planas neatspindi realių Pirkimų vykdytojo poreikių. Kai reikšminga dalis nuolatinio pobūdžio pirkimų į Pirkimų planą įtraukiama jau po jo patvirtinimo, mažėja Pirkimų plano, kaip strateginio planavimo ir valdymo dokumento, reikšmė. Be to, tokia praktika didina pavėluoto pirkimų inicijavimo riziką, apsunkina pirkimų konsolidavimo galimybių vertinimą, terminų ir finansinių įsipareigojimų valdymą bei gali neigiamai paveikti savalaikį Pirkimų vykdytojo poreikių užtikrinimą.   
	(1) Stiprinti pirkimų plano tikslinimo kontrolės procesą, nustatant reikšmingų pirkimų plano pakeitimų vertinimo ir valdymo tvarką, apibrėžiant kriterijus, kada dėl pakeitimų masto ar finansinės įtakos jie turi būti papildomai peržiūrimi, derinami ar tvirtinami vadovybės lygmeniu. 

(2) Įdiegti pirkimų poreikių identifikavimo ir planavimo kontrolės procesą, užtikrinantį, kad nuolatinio pobūdžio prekių, paslaugų ir darbų poreikiai būtų identifikuojami ir įtraukiami į Pirkimų planą jo rengimo metu. 

Rekomenduojamas terminas: 2026 m. spalio mėn.


	(1-2) Bus peržiūrėtas pirkimų planavimo ir pirkimų plano tikslinimo procesas, nustatant reikšmingų pirkimų plano pakeitimų vertinimo ir valdymo tvarką bei stiprinant pirkimų poreikių identifikavimo ir planavimo kontrolę, siekiant užtikrinti kuo išsamesnį nuolatinio pobūdžio prekių, paslaugų ir darbų poreikių įtraukimą į Metinį pirkimų planą jo rengimo etape.

Atsakingas: Pirkimų skyriaus vadovas.

Terminas: 2026-12-31.



	Pirkimų inicijavimas
	☒
	☐
	☐
	☐
	(1) Nors Pirkimų organizavimo procese numatyta, kad rinkos tyrimo metu Pirkimo iniciatorius turi kreiptis ne mažiau kaip į tris potencialius tiekėjus
, Tarnybai pateiktų pirkimo paraiškų analizė parodė nevienodą šių reikalavimų taikymo praktiką. Nustatyti atvejai, kai paraiškoje nebuvo nurodyti nei apklausti tiekėjai, nei rinkos tyrimo atlikimo būdas
, ar buvo pateikta informacija tik apie du ar tik vieną apklaustą tiekėją
. Pirkimo paraiškose dėl neskelbiamų derybų vykdymo pagrindimai dėl kreipimosi į konkrečius tiekėjus ne visais atvejais buvo išsamūs ir su pasirinktą pirkimo būdą pagrindžiančiais dokumentais
.

(2) Pirkimų inicijavimo etape ne visais atvejais buvo užtikrintas pakankamas pasirengimas pirkimui. Tikrinimo metu nustatyta, kad 10 iš 14 pirkimo procedūrų buvo nutrauktos dėl netinkamai parengtų pirkimo dokumentų
. Taip pat nustatyta, kad prieš skelbiant šiuos pirkimus nebuvo vykdytos rinkos konsultacijos. Nepakankamas pasirengimas pirkimui, įskaitant rinkos konsultacijų nevykdymą, didina riziką parengti netinkamus, pirkimo procedūrų nutraukimą nulemiančius pirkimo dokumentus.
	(1) Stiprinti kontrolės priemones, numatant, kad pirkimo paraiškos negalėtų būti teikiamos derinimui, jei neužpildyti visi privalomi rinkos tyrimo laukai, nepateiktas pagrindimas, kodėl nebuvo apklaustas nustatytas tiekėjų skaičius, nepateikti pasirinktą pirkimo būdą pagrindžiantys dokumentai.

Rekomenduojamas terminas: 2026 m. spalio mėn. 
(2) Užtikrinti, kad prieš inicijuojant pirkimus būtų įvertinama rinkos situacija, o reikšmingesnių ar sudėtingesnių pirkimų atvejais atliekamos ir dokumentuojamos rinkos konsultacijos, kurių rezultatai būtų naudojami pagrindžiant sprendimus inicijavimo etape.
Rekomenduojamas terminas: nuolat.
	1) Bus sustiprinta pirkimų inicijavimo etapo kontrolė, užtikrinant privalomų rinkos tyrimo duomenų užpildymą pirkimo paraiškose, neatliktos nustatyto tiekėjų skaičiaus apklausos pagrindimą bei pasirinktą pirkimo būdą pagrindžiančių dokumentų pateikimą.


Atsakingas: Pirkimų skyriaus vadovas.
Terminas: 2026-12-31.

(2) Bus peržiūrėta reikšmingesnių ir sudėtingesnių pirkimų pasirengimo praktika, nustatant rinkos konsultacijų atlikimo poreikio vertinimo principus ir jų rezultatų panaudojimą priimant sprendimus pirkimų inicijavimo etape.


Atsakingas: Pirkimų skyriaus vadovas.
Terminas: nuolat.

	PĮ įtvirtintų rodiklių pasiekimo užtikrinimas
	☐
	☒
	☐
	☐
	
	
	

	Darnieji pirkimai
	☒
	☐
	☐
	☐
	Pirkimų vykdytojas neturi patvirtintos darniųjų pirkimų strategijos, vieningos politikos ar aiškių siektinų rodiklių, todėl darniųjų principų taikymas iš esmės priklauso nuo individualaus konkretaus pirkimo vertinimo. Tai didina nevienodos praktikos riziką ir apsunkina ilgalaikį pažangos vertinimą. 

Inovatyvūs ir socialiniai kriterijai 2025 m. nebuvo taikomi, todėl darniųjų pirkimų modelis šiuo metu faktiškai orientuotas daugiausia į aplinkosauginius aspektus bei teisės aktuose nustatytų minimalių reikalavimų įgyvendinimą.
	Parengti darniųjų pirkimų strategiją, kurioje būtų aptarti darniųjų pirkimų vykdymo klausimai (pvz., sritys, kuriose galėtų būti taikomi darniųjų pirkimų reikalavimai, darniųjų pirkimų procesų etapai, atsakomybės, kontrolės mechanizmas ir pan.). 
Rekomenduojamas terminas: 2026 m. spalio mėn. 
	Bus įvertinta darniųjų pirkimų politikos ar strateginių gairių parengimo galimybė, nustatant darniųjų pirkimų tikslus, prioritetines sritis, atsakomybes, stebėsenos bei kontrolės principus.

Atsakingas: Pirkimų skyriaus vadovas.
Terminas: 2026-12-31.

	Veiklų perdavimo-priėmimo procedūros keičiantis atsakingiems asmenims
	☐
	☒
	☐
	☐
	
	
	

	Konkurencingumo pirkimuose užtikrinimas
	☒
	☐
	☐
	☐
	(1) 2025 m. Pirkimų vykdytojas skelbė 7 rinkos konsultacijas
. Iš CVP IS skelbiamos informacijos nustatyta, kad 5 rinkos konsultacijų atvejais nebuvo paskelbta informacija apie rinkos konsultacijos metu gautas pastabas, pasiūlymus ir jų pagrindu priimtus sprendimus
. Tarnybos vertinimu, tokia praktika mažina rinkos konsultacijų, kaip konkurencijos skatinimo ir galimų konkurencijos ribojimo rizikų mažinimo priemonės, efektyvumą. Nepaskelbiant informacijos apie rinkos konsultacijų rezultatus CVP IS, rinkos dalyviai neturi galimybės susipažinti su rinkos konsultacijų metu išsakytais pasiūlymais, pateiktomis pastabomis ir jų įtaka pirkimo sąlygų formavimui. 

(2) Tikrinimo metu nustatyta, kad 2025 m. buvo nutraukta 14 pirkimo procedūrų, iš kurių 10 – dėl poreikio tikslinti ar keisti parengtus pirkimo dokumentus
. Taip pat nustatyta, kad prieš skelbiant šiuos pirkimus rinkos konsultacijos nebuvo vykdomos, nors jų taikymas galėjo sudaryti papildomas galimybes įvertinti planuojamų pirkimo sąlygų pagrįstumą ir atitiktį rinkos galimybėms
. Nepakankamas rinkos konsultacijų taikymas riboja galimybes parengti konkurenciją skatinančias ir rinkos galimybes atitinkančias pirkimo sąlygas, todėl didėja rizika sulaukti mažesnio tiekėjų aktyvumo, riboti konkurenciją, nutraukti pirkimo procedūras, sulaukti pretenzijų ir ginčų. 
	(1) Užtikrinti, kad rinkos konsultacijų metu gautos pastabos ir priimti sprendimai būtų skelbiami nustatyta tvarka, sudarant galimybę rinkos dalyviams susipažinti su jų rezultatais, didinant pirkimų skaidrumą bei konkurenciją. 

Rekomenduojamas terminas: nuolat.

(2) Aktyviau taikyti rinkos konsultacijas prieš skelbiant sudėtingesnius ar didesnės vertės pirkimus, ypač kai kyla rizika dėl konkurencijos ar techninių reikalavimų pagrįstumo.
Rekomenduojamas terminas: nuolat.
	(1) Bus užtikrintas Informacijos viešinimo CVP IS tvarkos apraše nustatytų reikalavimų vykdymas, laiku paskelbiant informaciją apie rinkos konsultacijų ir techninių specifikacijų projektų metu gautas pastabas, pasiūlymus bei priimtus sprendimus.

Atsakingas: Pirkimų skyriaus vadovas.
Terminas: nuolat.

(2) Bus peržiūrėta rinkos konsultacijų taikymo praktika ir stiprinamas jų naudojimas tais atvejais, kai rinkos konsultacijos gali reikšmingai prisidėti prie konkurenciją skatinančių, rinkos galimybes atitinkančių ir pagrįstų pirkimo sąlygų parengimo.

Atsakingas: Pirkimų skyriaus vadovas.
Terminas: nuolat.

	Nešališkumo deklaracijų / konfidencialumo pasižadėjimų pasirašymo ir privačių interesų deklaravimas ir kontrolė
	☐
	☒
	☐
	☐
	
	
	

	Dokumentų standartizavimas
	☐
	☒
	☐
	☐
	
	
	

	Dokumentų valdymo ir pirkimų valdymo sistemų naudojimas
	☐
	☒
	☐
	☐
	
	
	

	Terminai ir jų laikymosi kontrolė
	☐
	☒
	☐
	☐
	
	
	

	Procesų vykdymo kontrolė
	☒
	☐
	☐
	☐
	(1) Nors yra nustatyta pirkimų iniciatorių pareiga atlikti rinkos tyrimą, ši pareiga detalizuota vidaus dokumentuose, o PVS sistemoje įdiegti techniniai kontrolės mechanizmai neleidžia inicijuoti pirkimo neužpildžius privalomos informacijos apie rinkos tyrimą, tikrinimo metu nustatyta, kad faktinė kontrolės praktika ne visais atvejais užtikrina vienodą reikalavimų taikymą ir pateikiamos informacijos kokybę. Nustatyti atvejai, kai pirkimo paraiškose nebuvo nurodytas rinkos tyrimo atlikimo būdas, apklausti tiekėjai arba buvo pateikta informacija apie mažesnį nei vidaus teisės aktuose nustatytą apklaustinų tiekėjų skaičių. Taip pat nustatyta, kad dalis neskelbiamų derybų pagrindimų nebuvo pakankamai dokumentuoti – nepateikti įrodymai, pagrindžiantys techninio suderinamumo, išskirtinio tiekėjo statuso argumentus. Tai rodo, kad veikiantys kontrolės mechanizmai daugiausia orientuoti į formalų privalomų veiksmų ir duomenų užfiksavimą PVS, tačiau nepakankamai užtikrina inicijavimo dokumentuose pateikiamos informacijos išsamumo, pagrįstumo ir atitikties vidaus reikalavimams kontrolę bei savalaikį nukrypimų identifikavimą.
(2) Pasikartojantys pirkimų nutraukimo atvejai dėl netinkamai parengtų pirkimo dokumentų
 rodo, kad pasirengimo pirkimui etape taikomi kontrolės mechanizmai ne visais atvejais leidžia laiku nustatyti ir pašalinti pirkimo sąlygų trūkumus prieš paskelbiant pirkimą.
	(1) Stiprinti esamas rinkos tyrimo informacijos turinio kokybės kontrolės priemones pirkimo paraiškų teikimo ir derinimo metu, užtikrinant pateikiamos informacijos išsamumo, pagrįstumo ir vienodo vidaus reikalavimų taikymo vertinimą.

(2) Stiprinti pasirengimo pirkimui etapo kontrolės procedūras, užtikrinant, kad prieš paskelbiant pirkimą būtų sistemiškai įvertinama pirkimo dokumentų kokybė, pagrįstumas ir atitiktis rinkos situacijai. 

Rekomenduojamas terminas: 2026 m. spalio mėn.


	(1) Bus peržiūrėta rinkos tyrimų ir neskelbiamų derybų pagrindimų dokumentavimo praktika, parengtos metodinės gairės iniciatoriams bei sustiprinta pateikiamos informacijos kokybės peržiūra, siekiant užtikrinti vienodesnį vidaus reikalavimų taikymą ir dokumentuojamos informacijos kokybę.

Atsakingas: Pirkimų skyriaus vadovas.
Terminas: 2026-12-31/nuolat

(2) Bus peržiūrėta pasirengimo pirkimams etape taikoma dokumentų kokybės peržiūros praktika ir sustiprintas ankstyvas pirkimo dokumentų pagrįstumo, atitikties rinkos situacijai ir rizikų vertinimas prieš paskelbiant pirkimą.

Atsakingas: Pirkimų skyriaus vadovas.
Terminas: 2026-12-31/nuolat

	Atsakingų asmenų mokymai
	☒
	☐
	☐
	☐
	(1) Tikrinimo metu nustatyta, kad Pirkimų vykdytojas 2025 m. vykdytiems pirkimams netaikė inovatyvių ir socialinių kriterijų, o darniųjų pirkimų praktika daugiausia apsiribojo aplinkosauginiais aspektais ir minimalių teisės aktų reikalavimų įgyvendinimu. Taip pat nustatyta, kad darniųjų pirkimų rodikliai nėra nuosekliai planuojami, stebimi ir vertinami viso pirkimų proceso metu, o dalis jų nėra integruoti į pirkimų planavimo dokumentus. Šie trūkumai rodo, kad atsakingi asmenys neturi pakankamai žinių, praktinių kompetencijų dėl darniųjų pirkimų kriterijų taikymo, jų integravimo į pirkimų planą bei rezultatų stebėsenos.

(2) Tikrinimo metu nustatyti rinkos tyrimų ir rinkos konsultacijų vykdymo bei dokumentavimo trūkumai rodo nepakankamas atsakingų asmenų kompetencijas.
	(1) Organizuoti mokymus apie darniųjų pirkimų taikymą, ypatingą dėmesį skiriant socialinių ir inovatyvių kriterijų taikymui, darniųjų pirkimų rodiklių planavimui, integravimui į pirkimų dokumentus ir jų įgyvendinimo stebėsenai.

(2) Stiprinti atsakingų asmenų kvalifikaciją rinkos tyrimų, rinkos konsultacijų vykdymo ir dokumentavimo procesuose.

Rekomenduojamas terminas: 2026 m. spalio mėn.
	(1) Bus tęsiamas atsakingų asmenų kompetencijų stiprinimas darniųjų pirkimų, socialinių ir inovatyvių kriterijų taikymo, darniųjų pirkimų rodiklių planavimo ir stebėsenos srityse, pasitelkiant išorinius ir vidinius žinių sklaidos bei gerosios praktikos dalijimosi būdus.

Atsakingas: Pirkimų skyriaus vadovas.
Terminas: nuolat

(2) Bus tęsiamas atsakingų asmenų kompetencijų stiprinimas rinkos tyrimų, rinkos konsultacijų vykdymo ir jų dokumentavimo srityse, organizuojant mokymus, teikiant individualias konsultacijas ir dalijantis metodine medžiaga bei gerosios praktikos pavyzdžiais.


Atsakingas: Pirkimų skyriaus vadovas.
Terminas: nuolat.

	Komunikacija (vidinė)
	☐
	☒
	☐
	☐
	
	
	

	Procesų analizė ir tobulinimas
	☐
	☒
	☐
	☐
	
	
	

	Veiklos ir/ar vidaus kontrolės audito ir (ar) bet kokių kitų patikrinimų (jei tokių buvo) ataskaitų išvadų / rekomendacijų laikymasis
	☒
	☐
	☐
	☐
	Tikrinimo metu nustatyta, kad 2025 m. buvo atliktas vidaus auditas dėl pirkimų proceso efektyvumo. Vidaus audito išvadoje konstatuota, kad pirkimų vykdymo terminai ilgėja dėl Komisijai teikiamų Pirkimo iniciatoriaus nepakankamai parengtų pirkimo dokumentų, kuriuos tenka papildomai tikslinti ir derinti pirkimo dokumentų rengimo stadijoje
. Tačiau pažymėtina, kad pagal viešųjų pirkimų teisinį reguliavimą pirkimo iniciatorius yra atsakingas už poreikio pagrindimą, rinkos tyrimo atlikimą, techninės specifikacijos ar jos projekto bei siūlymų dėl pirkimo sąlygų pateikimą, o Komisija – už pirkimo dokumentų rengimą ir tvirtinimą
, todėl techninių specifikacijų, kvalifikacijos reikalavimų ir kitų pirkimo sąlygų vertinimas bei tikslinimas Komisijoje yra įprasta ir būtina pirkimo dokumentų rengimo proceso dalis ir savaime nelaikytinas proceso trūkumu. 

Tarnybos vertinimu, vidaus audito metu nustatytos aplinkybės rodo poreikį stiprinti pirkimo iniciatorių teikiamos informacijos ir dokumentų kokybę bei užtikrinti, kad Komisijai būtų pateikiama pakankamai išsami, aiški ir pagrįsta informacija pirkimo dokumentams parengti. Atsižvelgiant į tai, vidaus audito rekomendacijos ne visiškai atitinka nustatytos problemos priežastis, nes jos orientuotos į pirkimo dokumentų rengimo perkėlimą į ankstesnius proceso etapus, bet ne į pirkimo inicijavimo etape teikiamos informacijos kokybės gerinimą. 


	Peržiūrėti ir prireikus stiprinti pirkimų inicijavimo etape taikomas kontrolės priemones, siekiant užtikrinti, kad Komisijai būtų teikiama išsami, kokybiška ir pagrįsta informacija apie pirkimo objektą, atlikto rinkos tyrimo rezultatus, techninius reikalavimus bei kitus pirkimo sąlygoms parengti reikalingus duomenis.

Rekomenduojamas terminas: 2026 m. spalio mėn.
	Įgyvendinta, tačiau bus tęsiama vidaus audito rekomendacijų įgyvendinimo stebėsena, fiksuojant rekomendacijų būseną, terminus, atsakingus asmenis ir įgyvendinimo eigą bei periodiškai teikiant informaciją KN valdymo organams pagal KN vidaus audito funkcijoje taikomą stebėsenos praktiką.


Atsakingas: Vidaus audito funkcijos vadovas.
Terminas: nuolat.



	Korupcijos prevencija
	☐
	☒
	☐
	☐
	
	
	

	Kitos pastabos
	Tikrinimo metu nustatyta, kad Pirkimų vykdytojas nevykdė Informacijos viešinimo CVP IS tvarkos aprašo 20(2) punkte nustatytos pareigos CVP IS paskelbti informaciją apie gautas pastabas ir pasiūlymus bei priimtus sprendimus dėl rinkos konsultacijų ir techninių specifikacijų projektų
. Tokiu būdu buvo pažeisti teisės aktuose nustatyti informacijos viešinimo reikalavimai. Pažymėtina, kad pagal minėto punkto nuostatas sprendimai dėl pateiktų pastabų ir pasiūlymų turi būti paskelbiami ne vėliau kaip iki pirkimo procedūros pradžios, todėl tikrinimo metu nėra teikiamas įpareigojimas papildomai viešinti 2025 m. jau įvykusių rinkos konsultacijų rezultatus. Atsižvelgiant į tai, Tarnyba apsiriboja pažeidimo konstatavimu ir rekomendacijos dėl tinkamo šios pareigos vykdymo ateityje pateikimu.


B. Pirkimo procedūros ir procedūrų po pirkimo atlikimo vykdymo etapo valdysena 

	Subprocesas
	Nepasiekta
	Pasiekta
	Viršyta
	N/I
	Pastabos
	Rekomendacijos ir jų įvykdymo terminai

[Pildo VPT]
	ĮGYVENDINIMO PRIEMONĖS, ATSAKINGI ASMENYS, Įgyvendinimo TERMINAI

[Pildo PV]

	Reglamentavimas
	☒
	☐
	☐
	☐
	Vidaus teisės aktuose nėra išsamiai aptarta:

- tvarka dėl tiekėjų įtraukimo į melagingą informaciją pateikusių tiekėjų sąrašus (pvz., veiksmai, kurių turi būti imamasi nustačius tokius atvejus, atsakingas asmuo už sprendimo priėmimą, sprendimo įtraukti tiekėjus priėmimo, įtraukimo į sąrašą terminai);

- ypatingos skubos pirkimų vykdymo tvarka, t. y. neapibrėžtos ypatingos skubos pirkimų vykdymo aplinkybės (pvz., avarijos, nenumatyti įvykiai, grėsmė žmogaus saugumui ir pan.), nenustatyta sprendimo priėmimo tvarka ir atsakingi subjektai (PV vadovas, Komisija ar kitas įgaliotas asmuo), neapibrėžti procedūrų vykdymo ypatumai (pvz., galimų tiekėjų skaičius), nenustatyti kontrolės ir atsakomybės mechanizmai, apimantys pirkimų pagrįstumo vertinimą, periodinę tokių pirkimų peržiūrą ir kt.

- procesų analizės ir tobulinimo tvarka (pvz., kokiu periodiškumu atliekama, kaip dokumentuojama), bei už šiuos veiksmus atsakingi asmenys;
Komisijos darbo reglamente nepakankamai reglamentuota stebėtojų, konsultantų ir ekspertų pasitelkimo tvarka: nenustatyta, kokiais atvejais ir kokia tvarka stebėtojai, konsultantai ir ekspertai gali būti kviečiami; neapibrėžtos jų teisės, pareigos, atsakomybė; neįtvirtinta jų dalyvavimo dokumentavimo tvarka.
	(1) Vidaus teisės aktuose reglamentuoti:
- tiekėjų įtraukimo į melagingą informaciją pateikusių tiekėjų sąrašus tvarką, apimančią atsakomybės paskirstymą, sprendimų priėmimo ir dokumentavimo procedūras;
- ypatingos skubos pirkimų vykdymo tvarką (apibrėžiant aplinkybes, kurioms esant galima vykdyti ypatingos skubos pirkimus, sprendimų priėmimo seką bei atsakingus asmenis, nustatanti kontrolės mechanizmus, dokumentavimo tvarką);

- procesų analizės ir tobulinimo tvarką, nustatant reguliarumą bei atsakomybių pasiskirstymą.

(2) Komisijos darbo reglamente įtvirtinti stebėtojų, konsultantų ir ekspertų pasitelkimo tvarką, nustatant, kokiais atvejais ir kokia tvarka jie kviečiami, apibrėžiant jų teises, pareigas, atsakomybę, dalyvavimo dokumentavimo tvarką.
Rekomenduojamas terminas: 2026 m. spalio mėn.
(3) Po vidaus teisės aktų atnaujinimo supažindinti darbuotojus su atliktais teisės aktų pakeitimais (naujai aprašytais procesais).
Rekomenduojamas terminas: per 1 mėnesį nuo teisės aktų atnaujinimo.
	(1) Bus atnaujinti vidaus teisės aktai, reglamentuojant:

- tiekėjų įtraukimo į melagingą informaciją pateikusių tiekėjų sąrašus tvarką, nustatant atsakomybių pasiskirstymą, sprendimų priėmimo ir dokumentavimo procedūras;

- ypatingos skubos pirkimų vykdymo tvarką, apibrėžiant aplinkybes, kurioms esant tokie pirkimai gali būti vykdomi, sprendimų priėmimo seką, atsakingus asmenis, kontrolės mechanizmus ir dokumentavimo reikalavimus;

- procesų analizės ir tobulinimo tvarką, nustatant jos vykdymo periodiškumą bei atsakomybių pasiskirstymą.

Atsakingas: Pirkimų skyriaus vadovas.
Terminas: 2026-12-31.

(2) Bus papildytas Komisijos darbo reglamentas, reglamentuojant stebėtojų, konsultantų ir ekspertų pasitelkimo tvarką, jų teises, pareigas, atsakomybę bei dalyvavimo dokumentavimo reikalavimus.

Atsakingas: Pirkimų skyriaus vadovas.
Terminas: 2026-12-31.

(3) Atnaujinus vidaus teisės aktus, darbuotojai bus supažindinti su atliktais pakeitimais ir naujai reglamentuotais procesais.
Atsakingas: Pirkimų skyriaus vadovas.
Terminas: per 1 mėnesį nuo vidaus teisės aktų atnaujinimo.

	Atsakingų asmenų paskyrimas
	☒
	☐
	☐
	☐
	Pirkimų vykdytojas neužtikrina aiškios ir patikrinamos ekspertų paskyrimo tvarkos. Nustatyta, kad faktinis ekspertų dalyvavimas ne visada atitiko dokumentuose pateiktą informaciją. Pavyzdžiui, kai kuriais atvejais Komisijos posėdžių protokoluose buvo nurodyti ekspertai, kurie posėdžiuose faktiškai nedalyvavo, o jų dalyvavimas buvo pažymėtas dėl techninių klaidų
.
	Nusimatyti kontrolės priemones, kurios užtikrintų aiškią ir patikrinamą ekspertų paskyrimo bei jų dalyvavimo pirkimo procedūrose dokumentavimo tvarką.
Rekomenduojamas terminas: 2026 m. spalio mėn.
	Bus peržiūrėta ekspertų paskyrimo ir jų dalyvavimo pirkimo procedūrose dokumentavimo praktika bei patikslinti ekspertų pasitelkimo ir dalyvavimo fiksavimo reikalavimai, siekiant užtikrinti aiškų, tikslų ir patikrinamą ekspertų dalyvavimo dokumentavimą.

Atsakingas: Pirkimų skyriaus vadovas.
Terminas: 2026-12-31.

	Atsakomybės paskirstymas
	☐
	☒
	☐
	☐
	
	
	

	Konkurencingumo pirkimuose užtikrinimas
	☒
	☐
	☐
	☐
	Nors Pirkimų vykdytojo vykdomų pirkimų konkurencingumo rodikliai gerėja
, tačiau, išanalizavus Tarnybos turimus duomenis
, nustatyta, kad atskiruose pirkimų segmentuose vieno tiekėjo pirkimų dalis yra itin didelė ir viršija bendrus rinkos rodiklius
. Tai rodo, kad konkurencijos skatinimo priemonės, konkurencijos lygio stebėsena ir reagavimas į ribotos konkurencijos atvejus nėra pakankami. 

Nors Pirkimų vykdytojas taiko įvairias konkurenciją skatinančias priemones – organizuoja rinkos konsultacijas, tiekėjų dienas, kviečia potencialius tiekėjus dalyvauti pirkimuose bei rinkos konsultacijose, renka ir analizuoja konkurencingumo duomenis, tačiau šios stebėsenos rezultatai dar nėra pakankamai sistemingai naudojami probleminiams pirkimų segmentams identifikuoti ir tikslinėms konkurencijos didinimo priemonėms planuoti bei įgyvendinti.  
	Pirkimų segmentuose, kuriuose nustatomas žemas konkurencijos lygis ar didelė vieno tiekėjo pirkimų dalis, atlikti priežasčių analizę ir vertinti konkrečias alternatyvas konkurencijai didinti (pvz., pirkimo objekto skaidymas, techninių reikalavimų peržiūra ar technologinių sprendimų alternatyvos). 

Rekomenduojamas terminas: ne rečiau kaip vieną kartą per metus.
	Bus atliekama pirkimų segmentų, kuriuose nustatomas žemesnis konkurencijos lygis ar didesnė vieno tiekėjo pirkimų dalis, analizė bei vertinamos galimos konkurencijos didinimo priemonės, įskaitant pirkimo objekto skaidymą, techninių reikalavimų peržiūrą ir alternatyvių sprendimų vertinimą.

Atsakingas: Pirkimų skyriaus vadovas.
Terminas: ne rečiau kaip vieną kartą per metus.

	Komunikacija su tiekėjais
	☒
	☐
	☐
	☐
	Tikrinimo metu nustatyta, kad ne visais atvejais komunikacija su tiekėjais buvo vykdoma užtikrinant vienodą informacijos prieinamumą ir teisės aktuose nustatytą informavimo pareigų vykdymą. Pirkimų vykdytojas prie CVP IS pirkimo dokumentų nepaskelbė informacijos apie iki pasiūlymų pateikimo termino pabaigos gautos ir išnagrinėtos pretenzijos rezultatus
. Tokiu būdu nebuvo užtikrintas vienodas informacijos prieinamumas visiems potencialiems tiekėjams.
	Užtikrinti, kad tiekėjai būtų laiku ir vienodomis sąlygomis informuojami apie pirkimo procedūrų metu priimtus sprendimus.
Rekomenduojamas terminas: nuolat.
	Bus užtikrinamas teisės aktuose nustatytų informavimo pareigų vykdymas, siekiant, kad visi tiekėjai būtų laiku ir vienodomis sąlygomis informuojami apie pirkimo procedūrų metu priimtus sprendimus.

Atsakingas: Pirkimų skyriaus vadovas.
Terminas: nuolat.

	Pirkimo procedūrų vykdymas
	☒
	☐
	☐
	☐
	Pirkimų vykdytojui prie CVP IS pirkimo dokumentų nepaskelbus informacijos apie iki pasiūlymų pateikimo termino gautos ir išnagrinėtos pretenzijos rezultatus
 nebuvo užtikrintas PĮ nustatytų informacijos viešinimo reikalavimų laikymasis ir pirkimo procedūrų skaidrumas, bei vienodas informacijos prieinamumas visiems potencialiems tiekėjams.


	Užtikrinti, kad informacija apie iki pasiūlymų pateikimo termino gautų ir išnagrinėtų pretenzijų rezultatus visais atvejais būtų laiku paskelbiama CVP IS prie pirkimo dokumentų. 
Rekomenduojamas terminas: nuolat.
	Bus užtikrinta, kad informacija apie iki pasiūlymų pateikimo termino gautų ir išnagrinėtų pretenzijų rezultatus visais atvejais būtų laiku paskelbiama CVP IS prie pirkimo dokumentų.

Atsakingas: Pirkimų skyriaus vadovas.
Terminas: nuolat.

	Ypatingos skubos pirkimų vykdymas
	☐
	☒
	☐
	☐
	
	
	

	Pirkimų organizatoriaus veikla
	☐
	☒
	☐
	☐
	
	
	

	Pirkimų komisijų veikla
	☒
	☐
	☐
	☐
	(1) Tikrinio metu nustatyta, kad Komisija neužtikrino, jog CVP IS prie pirkimo dokumentų būtų paskelbta informacija apie iki pasiūlymų pateikimo termino pabaigos gautos ir išnagrinėtos pretenzijos nagrinėjimo rezultatus
. Tokia praktika neužtikrino vienodo informacijos prieinamumo visiems potencialiems tiekėjams ir pirkimo procedūrų skaidrumo. 
(2) Komisijos posėdžių protokoluose ekspertų dalyvavimas dokumentuojamas nepakankamai išsamiai. Protokoluose fiksuojamas tik ekspertų dalyvavimo posėdyje faktas, tačiau neatsispindi jų faktinis vaidmuo pirkimo procedūrose – nenurodoma, kokiu tikslu ekspertai buvo pasitelkti, kokias išvadas, pastabas ar konsultacijas jie pateikė bei kaip Komisija į jas atsižvelgė priimdama sprendimus. Tokiu būdu nėra galimybės objektyviai įvertinti ekspertų indėlio, priimant Komisijos sprendimus. 

Taip pat nustatyti atvejai, kai posėdžių protokoluose buvo nurodytas ekspertų dalyvavimas, nors jie konkrečiuose posėdžiuose nedalyvavo
. 
	(1) Užtikrinti, kad Komisijos vykdomuose pirkimuose tiekėjai būtų tinkamai informuojami apie pirkimo procedūrų metu priimtus sprendimus, pretenzijų nagrinėjimo rezultatus, pirkimo dokumentų pakeitimus ir procedūrų terminų pasikeitimus, o visa reikšminga informacija būtų skelbiama ir teikiama laikantis teisės aktų reikalavimų.
(2) Protokoluose tiksliai ir išsamiai dokumentuoti faktinį ekspertų dalyvavimą pirkimo procedūrose, nurodant ekspertų pasitelkimo tikslą, jų pateiktas išvadas, pastabas ar konsultacijas.
Rekomenduojamas terminas: nuolat.
	(1) Bus užtikrinamas teisės aktuose nustatytų informavimo ir viešinimo pareigų vykdymas, siekiant, kad tiekėjai būtų laiku ir vienodomis sąlygomis informuojami apie pirkimo procedūrų metu priimtus sprendimus, pretenzijų nagrinėjimo rezultatus, pirkimo dokumentų pakeitimus ir procedūrų terminų pasikeitimus.

Atsakingas: Pirkimų skyriaus vadovas.
Terminas: nuolat.

(2) Bus užtikrinamas tikslesnis ir išsamesnis ekspertų dalyvavimo pirkimo procedūrose dokumentavimas, protokoluose nurodant ekspertų pasitelkimo tikslą, jų pateiktas išvadas, pastabas ar konsultacijas, kai jos turi reikšmės Komisijos priimamiems sprendimams.

Atsakingas: Pirkimų skyriaus vadovas.
Terminas: nuolat.

	Specialistų atestavimas
	☐
	☒
	☐
	☐
	
	
	

	Stebėtojų, konsultantų, ekspertų pasitelkimas
	☒
	☐
	☐
	☐
	(1) Ekspertų pasitelkimas dokumentuojamas nepakankamai tiksliai. Nustatyti atvejai, kai Komisijos protokoluose buvo nurodytas ekspertų dalyvavimas, nors jie konkrečiame Komisijos posėdyje faktiškai nedalyvavo arba nebuvo pasitelkti nagrinėjant atitinkamą klausimą
. Taip pat, pirmuosiuose Komisijos protokoluose sistemiškai naudojama bendra nuostata apie ekspertų pasirašytas nešališkumo deklaracijas, konfidencialumo pasižadėjimus ir privačių interesų deklaravimą
, nors ekspertai buvo pasitelkti ne visuose pirkimuose.

(2) Ekspertų statusas, funkcijos ir jų įtaka Komisijos sprendimams dokumentuojami nepakankamai aiškiai. Nors Komisijos darbo reglamentas numato galimybę pasitelkti ekspertus
, Komisijos protokoluose fiksuojamas tik jų dalyvavimo faktas, tačiau nenurodoma, kokiu tikslu ekspertai buvo pasitelkti, kokias funkcijas atliko konkrečioje pirkimo procedūroje, kokias konsultacijas, išvadas ar rekomendacijas pateikė, taip pat nefiksuojama, ar ir kaip į jų nuomonę buvo atsižvelgta priimant Komisijos sprendimus
. Dėl to nėra užtikrinamas pakankamas ekspertų vaidmens, jų suteiktų konsultacijų ir įtakos priimtiems sprendimams atsekamumas.
	(1) Užtikrinti, kad Komisijos protokoluose būtų fiksuojamas faktinis ekspertų pasitelkimas ir dalyvavimas, o standartinės nuostatos būtų taikomos tik tais atvejais, kai jos atitinka faktines aplinkybes.

(2) Užtikrinti, kad Komisijos protokoluose būtų dokumentuojamas eksperto pasitelkimo tikslas, statusas, atliekamos funkcijos, pateiktos išvados, konsultacijos ar vertinimai, bei pažymima, kaip į juos buvo atsižvelgta, priimant Komisijos sprendimus.

Rekomenduojamas terminas: nuolat.
	(1) Bus užtikrinta, kad Komisijos protokoluose būtų fiksuojamas faktinis ekspertų pasitelkimas ir dalyvavimas, o standartinės formuluotės būtų naudojamos tik tais atvejais, kai jos atitinka faktines aplinkybes.

Atsakingas: Pirkimų skyriaus vadovas.
Terminas: nuolat.

(2) Bus užtikrintas išsamesnis ekspertų dalyvavimo pirkimo procedūrose dokumentavimas, protokoluose nurodant ekspertų pasitelkimo tikslą, statusą, atliekamas funkcijas, pateiktas išvadas, pastabas ar konsultacijas bei jų reikšmę Komisijos priimamiems sprendimams.

Atsakingas: Pirkimų skyriaus vadovas.
Terminas: nuolat.

	Pretenzijų, skundų nagrinėjimo tvarka
	☒
	☐
	☐
	☐
	Tikrinimo metu nustatyta, kad Pirkimų vykdytojas pirkimo vykdymo metu iki pasiūlymų pateikimo gavo tiekėjo pretenziją, o apie pretenzijos nagrinėjimo rezultatus informavo tik tiekėjus, prisijungusius prie pirkimo, bet šios informacijos nepridėjo prie pirkimo dokumentų CVP IS
. Pažymėtina, kad iki pasiūlymų pateikimo termino pretenzijos išnagrinėjimo rezultatas tampa sudėtine pirkimo dokumentų dalimi ir turi būti siunčiamas ne tik pretenziją pateikusiam tiekėjui, bet ir visiems kitiems prie pirkimo prisijungusiems tiekėjams, taip pat paskelbiamas CVP IS prie pirkimo dokumentų viešai, kad juos galėtų matyti prie pirkimo neprisijungę ar ateityje prisijungsiantys tiekėjai. 
	Užtikrinti, kad išnagrinėjus pretenziją informacija apie priimtą sprendimą būtų teisės aktų nustatyta tvarka ir terminais pateikiama ir (jei reikia) paviešinama prie pirkimo dokumentų.

Rekomenduojamas terminas: nuolat.
	Bus užtikrinta, kad išnagrinėjus pretenziją informacija apie priimtą sprendimą būtų teisės aktų nustatyta tvarka ir terminais pateikiama tiekėjams ir, kai taikytina, paviešinama CVP IS prie pirkimo dokumentų.


Atsakingas: Pirkimų skyriaus vadovas.
Terminas: nuolat.



	Pirkimo procedūrų nutraukimo tvarka
	☐
	☒
	☐
	☐
	
	
	

	Laimėjusių pasiūlymų, sudarytų sutarčių viešinimas
	☒
	☐
	☐
	☐
	Tikrinimo metu nustatyti atvejai, kai sutartys, laimėtojo pasiūlymai ir sutarčių pakeitimai paskelbti pavėluotai
, t. y. praleidus PĮ 94 straipsnio 9 dalyje nustatytą 15 dienų terminą.
	Stiprinti pirkimo sutarčių / pasiūlymų  / pirkimo sutarčių pakeitimų viešinimo kontrolę, įdiegiant vidaus kontrolės mechanizmus, užtikrinančius, kad visos sutartys būtų paviešintos laikantis teisės aktų reikalavimų.
Rekomenduojamas terminas: Per 1 mėnesį nuo Tikrinimo ataskaitos patvirtinimo.
	Bus sustiprinta sutarčių, laimėjusių pasiūlymų ir sutarčių pakeitimų viešinimo kontrolė, įdiegiant vidaus kontrolės mechanizmus, užtikrinant, kad jie būtų paskelbiami teisės aktuose nustatytais terminais.

Atsakingas: Pirkimų skyriaus vadovas.
Vidaus kontrolės priemonių sustiprinimo terminas: per 1 mėnesį nuo Tikrinimo ataskaitos patvirtinimo.
Taikymas: nuolat.

	Ataskaitų teikimas ir skelbimų apie sudarytas sutartis paskelbimas
	☒
	☐
	☐
	☐
	(1) Tikrinimo metu nustatyti atvejai, kai Pirkimų vykdytojas pirkimo procedūrų ataskaitas Atn-1 Tarnybai pateikė pavėluotai
, t. y. praleidus PĮ 102 straipsnio 2 dalies 1) punkte nustatytą 15 dienų terminą.

(2) Ne visose pirkimo procedūrų ataskaitose pateikta informacija apie su pirkimu, už kurį teikiama ataskaita, susijusius asmenis
.  

(3) Nustatyta, kad CVP IS prie pirkimų „(11208) Darbuotojų savanoriško sveikatos draudimo paslaugos“, „(11084-2K) Mobili autocisternų pakrovimo ir iškrovimo krovos stotelė su apskaitos mazgu“ pirkimo dokumentų nėra pridėtos pirkimo procedūrų ataskaitos Atn-1, nors pareiga pirkimų vykdytojams prie pirkimo dokumentų pridėti pirkimo procedūrų ataskaitą atsirado nuo 2025 m. spalio 22 d.
. Be to, skelbimas dėl pirkimo „(11208) Darbuotojų savanoriško sveikatos draudimo paslaugos“ pagrindu sudarytos sutarties paskelbtas pavėluotai
, praleidus PĮ 46 straipsnio 2 dalyje nustatytą 30 dienų nuo pirkimo sutarties sudarymo terminą.
	(1) Užtikrinti, kad už pirkimų procedūrų ataskaitų teikimą ir skelbimų apie sudarytas sutartis paskelbimą atsakingi asmenys tinkamai vykdytų savo funkcijas, užtikrinant šių veiksmų savalaikį atlikimą pagal teisės aktuose nustatytus terminus ir reikalavimus.

Rekomenduojamas terminas: nuolat.

(2) Įdiegti vidaus kontrolės mechanizmus, užtikrinančius, kad ataskaitose būtų pateikiami tikslūs ir faktinius pirkimo rezultatus atitinkantys duomenys, tinkamai užpildant visas privalomas dalis.

Rekomenduojamas terminas: Per 1 mėnesį nuo Tikrinimo ataskaitos patvirtinimo.
	(1) Bus užtikrinamas savalaikis pirkimo procedūrų ataskaitų teikimas ir skelbimų apie sudarytas sutartis paskelbimas, laikantis teisės aktuose nustatytų terminų ir reikalavimų.


Atsakingas: Pirkimų skyriaus vadovas.
Terminas: nuolat.

(2) Bus sustiprinta pirkimo procedūrų ataskaitose pateikiamų duomenų kokybės kontrolė, užtikrinant, kad būtų tinkamai užpildytos visos privalomos ataskaitų dalys, o pateikti duomenys būtų tikslūs, išsamūs ir atitiktų faktines pirkimo aplinkybes.

Atsakingas: Pirkimų skyriaus vadovas.
Vidaus kontrolės priemonių sustiprinimo terminas: per 1 mėnesį nuo Tikrinimo ataskaitos patvirtinimo.
Taikymas: nuolat.

	Informacijos apie tiekėjus, pirkimų procedūrų metu nuslėpusius informaciją ar pateikusius melagingą informaciją paskelbimas
	☐
	☐
	☐
	☒
	

	Pirkimo dokumentų standartizavimas
	☐
	☒
	☐
	☐
	
	
	

	Dokumentų valdymo ir pirkimų valdymo sistemų naudojimas
	☐
	☒
	☐
	☐
	
	
	

	Procedūrų terminai ir jų kontrolė
	☐
	☐
	☒
	☐
	PV pirkimo procedūrų vykdymo terminų laikymosi kontrolę atlieka per pirkimo procedūrų stebėseną, naudojant PVS bei papildomas priemones (MS Excel pirkimų vykdymo rodiklių formatu), kuriose fiksuojami pagrindiniai pirkimų vykdymo duomenys ir terminai pagal pirkimo etapus (įvedus paraiškos pateikimo datą automatiškai pasiskaičiuoja preliminarūs kitų atskirų etapų terminai). Šį terminų skaičiuoklė vertintina kaip geroji procedūrų terminių kontrolės subproceso valdysenos praktika.
	-
	-

	Proceso vykdymo kontrolė
	☒
	☐
	☐
	☐
	(1) Tikrinimo metu nustatyti pirkimo sutarčių, laimėjusių tiekėjų pasiūlymų, sutarčių pakeitimų, skelbimų apie sudarytas sutartis viešinimo bei pirkimo procedūrų ataskaitų pildymo ir pateikimo trūkumai rodo nepakankamą šių subprocesų vykdymo kontrolę. 

(2) Nustatyti Komisijos protokolų dokumentavimo netikslumai dėl ekspertų dalyvavimo fiksavimo ir standartinių formuluočių naudojimo, kurios ne visais atvejais atitiko faktines aplinkybes, rodo, kad Pirkimų vykdytojo taikomos vidaus kontrolės priemonės neužtikrina pirkimo procedūrų dokumentų tikslumo, išsamumo ir atitikties faktinėms aplinkybėms.

(3) Nepakankama privalomų informacijos viešinimo veiksmų kontrolė pirkimo procedūrų metu. Tikrinimo metu nustatytas atvejis, kai informacija apie iki pasiūlymų pateikimo termino išnagrinėtos pretenzijos nagrinėjimo rezultatus nebuvo paskelbta CVP IS prie pirkimo dokumentų. Tai rodo, kad taikomos vidaus kontrolės priemonės neužtikrina visų teisės aktuose nustatytų informacijos viešinimo reikalavimų įgyvendinimo.
	(1) Įdiegti / stiprinti vidaus kontrolės priemones, užtikrinančias:

- sutarčių viešinimo, pirkimo procedūrų ataskaitų teikimo ir skelbimų apie sudarytas sutartis paskelbimo kontrolės mechanizmus, kurie leistų identifikuoti ir ištaisyti pavėluoto, netikslaus ar neišsamaus šių funkcijų vykdymo atvejus.

- pirkimo procedūrų dokumentų kokybės kontrolę, užtikrinant, kad Komisijos protokolai atspindėtų faktines pirkimo procedūrų aplinkybes.

- teisės aktuose nustatytų informacijos viešinio veiksmų kontrolę, numatant, kad visa privalomai viešintina informacija pirkimo procedūrų metu būtų laiku ir tinkamai paskelbiama CVP IS. 

Rekomenduojamas terminas: Per 1 mėnesį nuo Tikrinimo ataskaitos patvirtinimo.
	Bus peržiūrėtos ir sustiprintos pirkimo procedūrų vykdymo kontrolės priemonės, užtikrinančios savalaikį sutarčių, laimėjusių pasiūlymų, sutarčių pakeitimų, pirkimo procedūrų ataskaitų ir skelbimų apie sudarytas sutartis viešinimą bei pateikimą, tikslų pirkimo procedūrų dokumentavimą ir teisės aktuose nustatytų informacijos viešinimo reikalavimų laikymąsi.

Atsakingas: Pirkimų skyriaus vadovas.
Kontrolės priemonių peržiūros ir sustiprinimo terminas: per 1 mėnesį nuo Tikrinimo ataskaitos patvirtinimo.
Taikymas: nuolat.



	Atsakingų asmenų mokymai
	☐
	☐
	☒
	☐
	Pirkimų vykdytojas nuosekliai stiprina darbuotojų kompetencijas viešųjų pirkimų srityje. Darbuotojams, neturintiems viešųjų pirkimų specialisto pažymėjimų, nustato individualius tikslus juos įgyti, taip pat skiria laiką savarankiškam kompetencijų ugdymui. Tikrinimo metu Pirkimų vykdytojas turėjo 7 atestuotus viešųjų pirkimų specialistus.
	-
	-

	Komunikacija (vidinė)
	☐
	☒
	☐
	☐
	
	
	

	Proceso analizė ir tobulinimas
	☐
	☐
	☒
	☐
	Tikrinimo metu nustatyta, kad PV vykdoma nuosekli pirkimų procesų stebėsena, analizė ir tobulinimas – sistemingai kaupiami bei analizuojami duomenys apie pirkimų eigą, terminus, konkurencingumą ir proceso nukrypimus, analizės rezultatai aptariami su vadovybe bei naudojami korekcinėms priemonėms planuoti ir procesams tobulinti. 

Rengiami pusmetiniai pirkimų skyriaus ir pirkimų iniciatorių susirinkimai, įtraukiant ir finansų skyrių, nagrinėjant gerąsias ir blogąsias pirkimų praktikas, konkrečius atvejus. Be to, analizės duomenys fiksuojami vidinėse analitinėse suvestinėse Excel formatu bei PVS, kurie naudojami vertinant pirkimų proceso efektyvumą ir kokybę. 

Sistemingas pirkimų proceso analizės duomenų kaupimas vidinėse analitinėse suvestinėse ir PVS, bei šių duomenų panaudojamas, vertinant pirkimų proceso efektyvumą ir kokybę, laikytinas gerąja procesų analizės ir tobulinimo subproceso valdysenos praktika. 
	-
	-

	Tarptautinių sankcijų, nustatančių ribojimus ar draudimus skirti pirkimų ir koncesijų sutartis, taikymą nustatančių teisės aktų reikalavimų laikymasis
	☐
	☒
	☐
	☐
	
	
	

	Veiklos ir/ar vidaus kontrolės audito ir (ar) bet kokių kitų patikrinimų (jei tokių  buvo) ataskaitų išvadų / rekomendacijų laikymasis
	☐
	☒
	☐
	☐
	
	
	

	Korupcijos prevencija
	☐
	☒
	☐
	☐
	
	
	

	Kitos pastabos
	
	
	


	BENDRAS PIRKIMŲ VYKDYTOJO PASIRENGIMO PIRKIMUI PROCESO BEI PIRKIMO PROCEDŪROS IR PROCEDŪRŲ PO PIRKIMO ETAPŲ VALDYSENOS VERTINIMAS
	☐ A (PUIKI)
	☐ B (LABAI GERA)
	☐ C (GERA)
	☒ D (tenkina minimaliai)
	☐ E (nepatenkinama)


ĮPAreigojimai

_____________________

Direktoriaus pavaduotoja, laikinai atliekanti direktoriaus funkcijas







Viktorija Namavičienė
� Tikrintinų pirkimų vykdytojų sąrašas: �HYPERLINK "https://vpt.lrv.lt/lt/pirkimu-valdysena_2/pirkimu-valdysena-1/pirkimu-valdysena-2026/"��https://vpt.lrv.lt/lt/pirkimu-valdysena_2/pirkimu-valdysena-1/pirkimu-valdysena-2026/�. 


� Duomenys fiksuoti 2026 m. birželio 2 d.


� Duomenys iš Pirkimų plano ir jo pakeitimų suvestinės.


� Duomenys iš Švieslentės, fiksuoti 2026 m. gegužės 28 d.


� Nėra galimybės objektyviai įvertinti, kiek pirkimų buvo inicijuota laiku, kadangi pirkimų plane nenurodoma pirkimų inicijavimo data. 


� Pirkimų organizavimo proceso 6.2 papunktis: „Pirkimo iniciatorius atsakingas už pirkimo rinkos tyrimą, pirkimų savalaikį inicijavimą, techninės specifikacijos, kvalifikacijos reikalavimų, reikalavimų žaliesiems pirkimams ir vertinimo kriterijų parengimą, atsakymų į klausimus, susijusius su pirkimo objektu, pateikimą, taip pat tiekėjų pasiūlymų atitikties kvalifikacijos reikalavimams, pirkimo objekto reikalavimams įvertinimą, rašytinio kainos priimtinumo pagrindimą“.


Pirkimų organizavimo proceso 23 punkto lentelės eil. Nr. 4: „Kai pirkimui atlikti bus reikalinga sutartis raštu Pirkimo iniciatorius privalo: 1. Parengti Techninę specifikaciją pagal nustatytą Tipinę Techninės specifikacijos formą. Techninėje specifikacijoje pateikta informacija turi užtikrinti konkurenciją ir nediskriminuoti tiekėjų bei atitikti Įstatymo 27 str. nustatytus reikalavimus; 2. Įvertinti ir nustatyti esmines pirkimo bei sutarties vykdymo sąlygas (prekių pristatymo, paslaugų ar darbų atlikimo laiką, vietą, reikalavimus tiekėjų kvalifikacijai ir žaliesiems pirkimams, asmens duomenų tvarkymo reikalavimus <...>), bei kitus pirkimo vykdymui svarbius aspektus; 4. Pateikti kokybės kriterijus, potencialią naudą, jų pasirinkimo motyvus, pasirinktų kriterijų lyginamųjų svorių svarbą (taikoma, jeigu siūloma pasiūlymus vertinti taikant kainos ar sąnaudų ir kokybės kriterijų). <...> Pirkimo iniciatorius turi nurodyti, ar inicijuojamam pirkimui bus vykdoma Nacionalinio saugumo patikra pagal NSUSOAĮ tvarką. 6. Įvertina reikalingą pirkimo sutarties datą, atsižvelgdamas į KN nustatytus Standartinius pirkimų vykdymo terminus <...>“.


� Pirkimų organizavimo proceso 6.9 papunktis: „Pirkimų plano administratorius yra atsakingas už pirkimų plano parengimą ir jo koregavimą pagal iš Pirkimų iniciatorių gautą pirkimų poreikį, kuris rengia ir teikia generaliniam direktoriui tvirtinti KN einamųjų biudžetinių metų Pirkimų planą ir jo pakeitimus, skaičiuoja planuojamų pirkimų vertes ir parenka pirkimo būdus“.


� Pirkimų organizavimo proceso 7.1.2. papunkčio lentelės eil. Nr. 2: „Pirkimų plano administratorius, gavęs informaciją apie poreikį koreguoti MPP, nedelsdamas, naudodamasis PVS, atlieka būtinas MPP korekcijas (perskaičiuoja suplanuotų pirkimų vertes, įvertina pirkimo būdų galimus pasikeitimus ir kt.), patvirtina pakeitimus sisteminiu parašu, esant poreikiui atitinkamai patikslina paviešintą Suvestinę“.


� �HYPERLINK "https://vpt.lrv.lt/public/canonical/1765449141/20325/Rekomendacijos%20atnaujintos%202025-12-11.docx"��https://vpt.lrv.lt/public/canonical/1765449141/20325/Rekomendacijos%20atnaujintos%202025-12-11.docx�


� �HYPERLINK "https://vpt.lrv.lt/public/canonical/1765449141/20325/Rekomendacijos%20atnaujintos%202025-12-11.docx"��https://vpt.lrv.lt/public/canonical/1765449141/20325/Rekomendacijos%20atnaujintos%202025-12-11.docx�


� MVPOP 6.1.4.3. papunktis: „Sutartis sudaroma raštu. Žodžiu ji gali būti sudaroma tik tada, kai pirkimo sutarties vertė yra ≤ 15 000 Eur be PVM“.


� „Biuro popierius“, „Baterijų 240 kW įrengimas“, „Automobilių civilinės atsakomybės privalomas draudimas“, „Automobilių Kasko draudimas“ ir „III bitumo krovos vietos projektavimo paslaugų pirkimas“.


� Pirkimų organizavimo procedūros 23 punkte pateiktos lentelės eil. Nr. 1 4 punktas: „Pirkimo iniciatorius <...> įvertinti prievolę ir galimybę pirkti iš CPO katalogo. Jeigu per CPO galimos įsigyti prekės, paslaugos ar darbai neatitinka KN poreikių Pirkimo iniciatorius privalo motyvuoti savo sprendimą neatlikti pirkimo naudojantis CPO paslaugomis. Jeigu atliekamas mažos vertės pirkimas galima nepirkti prekių, paslaugų ar darbų iš CPO, kai atliekant neskelbiamą apklausą numatoma pirkimo sutarties vertė yra mažesnė kaip 15 000 Eur be PVM“.


MVPOP 3.1.1.1. papunktis: „<...> gali būti nesilaikoma Įstatymo 90 straipsnio reikalavimų, jeigu atliekamas mažos vertės neskelbiamas pirkimas, kurio numatoma pirkimo sutarties vertė yra < 15 000 be PVM“.


5.8. papunktis: „Perkantysis subjektas privalo įsigyti prekių, paslaugų ar darbų iš Centrinės perkančiosios organizacijos (toliau – CPO), kurių planuojama pirkimo sutarties vertė ≥ 15 000 Eur be PVM <...>“.


5.9. papunktis: „Perkantysis subjektas privalo motyvuoti savo sprendimą neatlikti pirkimo naudojantis CPO paslaugomis, paskelbti Perkančiojo subjekto interneto puslapyje ir saugoti tai patvirtinantį dokumentą kartu su kitais Pirkimo dokumentais. Šis reikalavimas netaikomas, kai Perkantysis subjektas vykdo mažos vertės pirkimą neskelbiamos apklausos būdu ir numatoma tokio pirkimo sutarties vertė yra < 15 000 Eur be PVM“.


� Pirkimų organizavimo procedūros 10 p.: „Pirkimo iniciatorius turi kreiptis bent į tris galimus tiekėjus ir apklausti telefonu ir / arba el. paštu. <...>“.


� 2025 m. sausio 13 d. paraiška Nr. 2025-INIC-29, 2025 m. vasario 4 d. paraiška Nr. 2025-INIC-121, 2025 m. balandžio 29 d. paraiška Nr. 2025-INIC-480, 2025 m. gegužės 20 d. paraiška Nr. 2025-INIC-548, 2025 m. gegužės 29 d. paraiška Nr. 2025-INIC-577, 2025 m. rugsėjo 2 d. paraiška Nr. 2025-INIC-832, 2025 m. rugsėjo 22 d. paraiška Nr. 2025-INIC-902.


� 2025 m. rugsėjo 18 d. paraiška Nr. 2025-INIC-897, 2025 m. balandžio 3 d. paraiška Nr. 2025-INIC-382.


� Pavyzdžiui, Kriogeninio siurblio pirkimo būdo pagrindime nurodyta: „Alternatyvaus gamintojo siurblio integravimas reikalautų valdymo sistemos (SCADA) perprogramavimo ir vamzdyno konfigūracijos keitimo, kas lemtų mažiausiai 5 kartus didesnes išlaidas nei įsigyjant identišką siurblį iš esamo gamintojo“, tačiau šiuos teiginius pagrindžiantys dokumentai nepateikti; SGDT DAS matavimo linijų srauto reguliatoriaus pirkimas vykdytas iš „pasirinkto oficialaus gamintojo RMG Messtechnik GmbH atstovo Lietuvoje įmonės UAB „Ardega“, tačiau dokumentai, patvirtinantys, kad šis tiekėjas yra vienintelis gamintojo atstovas Lietuvoje, nepateikti.


� (10125) Bitumo vamzdyno į krantinę 1-1 elektrotechniniai darbai; (10125-K) Bitumo vamzdyno į krantinę 1-1 elektrotechniniai darbai; (10840) Išplėstinis privalomas darbuotojų sveikatos tikrinimas; (11084) Mobili autocisternų pakrovimo ir iškrovimo krovos stotelė su apskaitos mazgu; (11084-K) Mobili autocisternų pakrovimo ir iškrovimo krovos stotelė su apskaitos mazgu; (10919) Tvaraus aviacinio kuro vamzdyno elektros ir automatikos įrengimo darbai; (10784) Maitinimo paskirties patalpų paprastojo remonto darbai; (10784-K) maitinimo paskirties patalpų paprastojo remonto darbai; (10162-2) Elektros energijos iš AEI parko tiekimas; (11319) Dozavimo įranga.


� Rinkos konsultacijos skelbtos dėl darbo rūbų nuomos su priežiūra, lengvųjų automobilių nuomos, teisinių paslaugų, krantinės Nr. 1 II etapo inžinerinių statinių demontavimo ir statybos darbų; SGD technologinių valdymo sistemų įrangos ir jos montavimo paslaugų, CO2 terminalo inžinerinės infrastruktūros pirminio projektavimo konsultacinių paslaugų; CO2 perkrovos ir saugojimo terminalo poveikio aplinkai vertinimo dokumentacijos parengimo, pateikimo atsakingoms institucijoms ir sprendimo dėl PŪV gavimo.


� Rinkos konsultacija dėl lengvųjų automobilių veiklos nuomos pirkimo (ID5792798), Rinkos konsultacija dėl teisinių paslaugų pirkimo (ID 5628787), Rinkos konsultacija. Krantinės Nr. 1 II etapo inžinerinių statinių demontavimo ir statybos darbai (ID4150020), Rinkos konsultacija dėl SGD technologinių valdymo sistemų įrangos ir jos montavimo paslaugų pirkimo (ID4003073), Rinkos konsultacija dėl darbo rūbų nuomos su priežiūra paslaugų pirkimo (ID1213675).


� Pavyzdžiui, šie pirkimai: (10125) Bitumo vamzdyno į krantinę 1-1 elektrotechniniai darbai; (11084) Mobili autocisternų pakrovimo ir iškrovimo krovos stotelė su apskaitos mazgu; (10919) Tvaraus aviacinio kuro vamzdyno elektros ir automatikos įrengimo darbai; (10784) Maitinimo paskirties patalpų paprastojo remonto darbai; (10162-2) Elektros energijos iš AEI parko tiekimas; (11319) Dozavimo įranga ir kt.


� Pavyzdžiui, pirkimo „Mobili autocisternų pakrovimo ir iškrovimo krovos stotelė su apskaitos mazgu“ procedūros nutrauktos dėl pirkimo sąlygose nustatyto per trumpo prekės pristatymo termino.


� Tikrinimo metu nustatyta, kad didžioji dalis pirkimo procedūrų 2025 m. nutraukta dėl netinkamai parengtų pirkimo dokumentų. Pavyzdžiui, šių pirkimų: (10125) Bitumo vamzdyno į krantinę 1-1 elektrotechniniai darbai; (11084) Mobili autocisternų pakrovimo ir iškrovimo krovos stotelė su apskaitos mazgu; (10919) Tvaraus aviacinio kuro vamzdyno elektros ir automatikos įrengimo darbai; (11084-K) Mobili autocisternų pakrovimo ir iškrovimo krovos stotelė su apskaitos mazgu; (10784) Maitinimo paskirties patalpų paprastojo remonto darbai; (10784-K) Maitinimo paskirties patalpų paprastojo remonto darbai; (10162-2) Elektros energijos iš AEI parko tiekimas; (11319) Dozavimo įranga.


� Audito išvadoje nurodyta: „Nepakankama pirkimų dokumentų kokybės kontrolė prieš juos pateikiant pirkimų komisijai“; „pirkimų vykdymo procesas užsitęsia dėl pirkimo dokumentų turinio vertinimo ir derinimo pirkimų komisijoje, kai šis procesas turėtų būti atliktas dar iki pateikimo pirkimo komisijai, t. y. derinant pirkimo paraiškas ar net prieš, kai pirkimo iniciatorius rengia pirkimui būtinus dokumentus“; „Pirkimo inicijavimo etape, su pirkimo paraiška pateikiant nekokybiškai parengtus pirkimo dokumentus (pirkimo techninę specifikaciją, kvalifikacinius reikalavimus ir kt.), jų derinimas perkeliamas į pirkimo dokumentų rengimo proceso stadiją. Tai sąlygoja viršijamą pirkimo vykdymo proceso trukmę ir planuoto sutarties pasirašymo termino vėlavimą“. Teikta rekomendacija: „Atskirti pasiruošimo pirkimui stadiją nuo pirkimo dokumentų rengimo. Naudoti atskirų pirkimų MS Teams kanalus tarp pirkimo komisijos narių prieš teikiant pirkimo paraišką. <...>“.


� Komisijos darbo reglamento 6.1. papunktis: „<...> Komisija: <...> 6.1.2. rengia ir tvirtina pirkimo dokumentus“.


� „Pirkimo vykdytojas iki jo nurodyto termino, gavęs pastabas ir pasiūlymus Išankstinėms konsultacijoms bei dėl paskelbtų Techninių specifikacijų projektų, privalo juos išnagrinėti, įvertinti pateiktų pastabų ir pasiūlymų svarbą, atitiktį <…> pirkimus reglamentuojančių teisės aktų reikalavimams ir pirkimo vykdytojas nedelsdamas informaciją apie gautas pastabas ir pasiūlymus (nenurodant, iš ko buvo gautos pastabos ar pasiūlymai) bei priimtą sprendimą dėl pateiktų pastabų ir pasiūlymų skelbia CVP IS. Pirkimo vykdytojas sprendimą dėl pateiktų pastabų ir pasiūlymų turi priimti ne vėliau kaip iki pirkimo procedūros pradžios“.





� 2026 m. liepos 16 d. rašto Nr. KN-376 9 punktas: „Protokole nurodytų trijų ekspertų dalyvavimas 2025 m. spalio 15 d. posėdyje buvo pažymėtas dėl techninės klaidos (kopijavimo klaidos). Minėti ekspertai komisijos posėdyje nedalyvavo ir klausimo dėl pirminio pasiūlymo paaiškinimo termino pratęsimo iki 2025 m. spalio 16 d. nesvarstė“.


� Pavyzdžiui, vieno tiekėjo pirkimų (be centralizuotų pirkimų) skaičiaus dalis, proc. 2024 m. siekė 30,4 proc., o 2025 m. – 22,7 proc.; vidutinis pasiūlymų skaičius pirkimui (be centralizuotų pirkimų), 2024 m. siekė 2,0 vnt., o 2025 m. – 2,4 vnt.


� �HYPERLINK "https://vpt.lrv.lt/lt/statistika-ir-analize/vieno-tiekejo-pirkimu-stebesenos-ataskaita-1/"��https://vpt.lrv.lt/lt/statistika-ir-analize/vieno-tiekejo-pirkimu-stebesenos-ataskaita-1/�, duomenys fiksuoti 2026 m. liepos 27 d.


� Pavyzdžiui, „35 Apsaugos, gaisrų gesinimo, policijos ir gynybos įrenginiai“ vieno tiekėjo pirkimų skaičiaus dalis sudarė 100 proc. Palyginus šį rodiklį su visų Lietuvos pirkimų vykdytojų rodikliu, matyti, kad šiame segmente nėra būdingas vieno tiekėjo dominavimas. Bendras Lietuvos pirkimų vykdytojų rodiklis šiame segmente – 28,4 proc.; „55 Viešbučių, restoranų ir mažmeninės prekybos paslaugos“ vieno tiekėjo pirkimų skaičiaus dalis sudarė 100 proc., bendras Lietuvos pirkimų vykdytojų rodiklis šiame segmente – 39,5 proc.


� Pirkimo „(10976) Saulės fotoelektrinės įrengimas KSEP terminale“ (ID3079286) vykdymo metu iki pasiūlymų pateikimo termino Pirkimų vykdytojas gavo pretenziją (pretenzija gauta 2025 m. birželio 13 d.), kuri buvo išnagrinėta ir priimtas sprendimas jos netenkinti (sprendimas priimtas 2025 m. birželio 18 d.). Tą pačią dieną tiekėjui, pateikusiam pretenziją, pateiktas atsakymas bei apie pretenzijos gavimo ir išnagrinėjimo faktą informuoti prie pirkimo prisijungę tiekėjai, tačiau informacija apie gautą pretenziją ir jos išnagrinėjimo rezultatus nebuvo paskelbta prie pirkimo dokumentų. 


� Pirkimo „(10976) Saulės fotoelektrinės įrengimas KSEP terminale“ (ID3079286) vykdymo metu iki pasiūlymų pateikimo termino Pirkimų vykdytojas gavo pretenziją (pretenzija gauta 2025 m. birželio 13 d.), kuri buvo išnagrinėta ir priimtas sprendimas jos netenkinti (sprendimas priimtas 2025 m. birželio 18 d.). Tą pačią dieną tiekėjui, pateikusiam pretenziją, pateiktas atsakymas bei apie pretenzijos gavimo ir išnagrinėjimo faktą informuoti prie pirkimo prisijungę tiekėjai. 


� Pirkimo „(10976) Saulės fotoelektrinės įrengimas KSEP terminale“ (ID3079286) vykdymo metu iki pasiūlymų pateikimo termino Pirkimų vykdytojas gavo pretenziją (pretenzija gauta 2025 m. birželio 13 d.), kuri buvo išnagrinėta ir priimtas sprendimas jos netenkinti (sprendimas priimtas 2025 m. birželio 18 d.). Tą pačią dieną tiekėjui, pateikusiam pretenziją, pateiktas atsakymas bei apie pretenzijos gavimo ir išnagrinėjimo faktą informuoti prie pirkimo prisijungę tiekėjai. 


� Pavyzdžiui, 2025 m. spalio 15 d. protokole Nr. VP-675 nustatyta: „Vadovaujantis Komisijų darbo reglamento 5.2. p. konsultuoti klausimais, kuriems reikia specialių žinių ar vertinimo, kviečiami ekspertai: T. J., K. L., V. J.“, tačiau posėdis vykdo dėl gauto tiekėjo prašymo nukelti Pirminio pasiūlymo paaiškinimo terminą 1 d. d. Ekspertų vaidmuo šiame posėdyje nefiksuotas. 2025 m. liepos 9 d. Derybų susirinkimo protokole Nr. VP-507 nustatyta: „vadovaujantis Komisijų darbo reglamento 5.2.p. konsultuoti klausimais, kuriems reikia specialių žinių  ar vertinimo kviečiami ekspertai: M. D.“, tačiau protokole nėra fiksuota, kokiu tikslu buvo pasitelktas ekspertas, ar kokią konsultaciją suteikė.


� Pavyzdžiui, 2025 m. spalio 15 d. Komisijos posėdžio protokole Nr. VP-675 fiksuota, kad posėdžio metu dėl Pirkimo „(11143) Apskaitos prietaisas tvaraus aviacinio kuro krovai ir jo paleidimas-derinimas“ (ID4400123) procedūrų vykdymo pasitelkti 3 ekspertai. Posėdyje buvo sprendžiama dėl pasiūlymų pateikimo termino nukėlimo 1 d. d. – kiti klausimai nebuvo sprendžiami, ekspertų konsultacija protokole nefiksuota. PV nurodė, kad Protokole nurodytų trijų ekspertų dalyvavimas buvo pažymėtas dėl techninės klaidos (kopijavimo klaidos). Minėti ekspertai Komisijos posėdyje nedalyvavo ir klausimo dėl pirminio pasiūlymo paaiškinimo termino pratęsimo nesvarstė.


� „Kiekvienas Komisijos narys, įskaitant ekspertą, patvirtina, kad iki Pirkimo procedūrų pradžios yra susipažinęs ir pasirašęs nešališkumo deklaraciją, Konfidencialumo pasižadėjimą bei deklaravęs privačius ir viešus interesus kaip numatyta Lietuvos Respublikos viešųjų ir privačių interesų derinimo įstatyme  <...>“.


� Komisijos darbo reglamento 5.2 papunktis: „Komisija turi teisę į posėdžius pasikviesti ekspertų – dalyko žinovų konsultuoti klausimu, kuriam reikia specialių žinių ar vertinimo. <...>“.


� Pavyzdžiui, Pirkimo „(10976) Saulės fotoelektrinės įrengimas KSEP terminale“ (ID3079286) procedūrų vykdymo metu 2025 m. liepos 9 d. Derybų susirinkimo protokole Nr. VP-507 nurodyta, kad posėdyje dalyvavo ekspertas M. D., tačiau protokole fiksuotas tik eksperto dalyvavimas, o jo teiktos konsultacijos, išvados, įtaka Komisijos priimtiems sprendimams nefiksuota.


� Pirkimo „(10976) Saulės fotoelektrinės įrengimas KSEP terminale“ (ID3079286) vykdymo metu iki pasiūlymų pateikimo termino Pirkimų vykdytojas gavo pretenziją (pretenzija gauta 2025 m. birželio 13 d.), kuri buvo išnagrinėta ir priimtas sprendimas jos netenkinti (sprendimas priimtas 2025 m. birželio 18 d.). Tą pačią dieną tiekėjui, pateikusiam pretenziją, pateiktas atsakymas bei apie pretenzijos gavimo ir išnagrinėjimo faktą informuoti prie pirkimo prisijungę tiekėjai. 


� Pavyzdžiui, Sniego valymo ir barstymo paslaugų sutartis sudaryta 2025 m. gruodžio 10 d., o paskelbta – 2026 m. kovo 24 d.; Darbuotojų savanoriško sveikatos draudimo paslaugų sutartis sudaryta 2025 m. gruodžio 23 d., o paskelbta 2026 m. kovo 24 d.; Patalpų valymo paslaugų sutartis sudaryta 2025 m. spalio 3 d., o paskelbta – 2026 m. sausio 15 d. ir kt.


� Pavyzdžiui, šių pirkimų procedūrų ataskaitos: „(11208) Darbuotojų savanoriško sveikatos draudimo paslaugos“, „(10333) Darbuotojų savanoriško sveikatos draudimo paslaugos“, „(10078) Elektrinės pavaros“, „(10315) Putų gesinimo sistemos ir priešgaisrinio vandentiekio požeminio vamzdyno rekonstrukcija“.


� Pavyzdžiui, pirkimo „(11084) Mobili autocisternų pakrovimo ir iškrovimo krovos stotelė su apskaitos mazgu“, pirkimo „(11084-K) Mobili autocisternų pakrovimo ir iškrovimo krovos stotelė su apskaitos mazgu“ procedūrų ataskaitose informacija apie su pirkimu susijusius atsakingus asmenis iš vis nepateikta; pirkimo „(10919) Tvaraus aviacinio kuro vamzdyno elektros ir automatikos įrengimo darbai“ procedūrų ataskaitoje nėra nurodyti visi su pirkimu susiję atsakingi asmenys, pvz., 2025 m. spalio 13 d. Komisijos protokole nurodyta Komisijos pirmininkė G. Ž., Komisijos narys T. K.; pirkimo „(10162-2) Elektros energijos iš AEI parko tiekimas“ procedūrų ataskaitoje nenurodyta Komisijos narė G. Ž., kuri įtraukta į 2026 m. sausio 8 d. Komisijos protokolą Nr. VP-11.


� Tarnybos informacinis pranešimas: �HYPERLINK "https://vpt.lrv.lt/lt/naujienos-3/svarbu-pirkimu-vykdytojams-del-atn-1-atgn-1-ir-atk-1-ataskaitu-viesinimo-ipZ/"��https://vpt.lrv.lt/lt/naujienos-3/svarbu-pirkimu-vykdytojams-del-atn-1-atgn-1-ir-atk-1-ataskaitu-viesinimo-ipZ/�


� Sutartis sudaryta 2025 m. gruodžio 23 d., o skelbimas apie sutarties sudarymą paskelbtas 2026 m. gegužės 19 d.


� Tarnybai pateiktus Pirkimų vykdytojui tikrinimo ataskaitos projektą susipažinti, Pirkimų vykdytojas įvykdė Tarnybos įpareigojimą ir patikslino šių pirkimų procedūrų ataskaitas Atn-1, t. y. nurodė visus su pirkimu susijusius atsakingus asmenis: pirkimo „(11084) Mobili autocisternų pakrovimo ir iškrovimo krovos stotelė su apskaitos mazgu“ (ID4161706), pirkimo „(11084-K) Mobili autocisternų pakrovimo ir iškrovimo krovos stotelė su apskaitos mazgu“ (ID5242572); pirkimo „(10919) Tvaraus aviacinio kuro vamzdyno elektros ir automatikos įrengimo darbai“ (ID4800276); pirkimo „(10162-2) Elektros energijos iš AEI parko tiekimas“ (ID5963556).





